އޮސްކާ ބަންގްލަދޭޝް ހަވާލުވުމަކުން ރާއްޖެއަށް ގެއްލުމެއް ނެތް: މޯހަން އޮސްކާ ބަންގްލަދޭޝް ހަވާލުވުމަކުން ރާއްޖެއަށް ގެއްލުމެއް ނެތް: މޯހަން\n2008 ވަނަ އަހަރު ޓީމުގެ އެސިސްޓެންޓް ކޯޗު މުޙައްމަދު ޝިޔާޒު މޯހަން\nބަންގްލަދޭޝްގެ ޤައުމީ ޓީމާ އޮސްކާ ބުރޫޒޮން ހާވާލުވުމަކީ ރާއްޖޭގެ ޤައުމީ ފުޓުބޯޅަ ޓީމަށް އެކަމުގެ އަސަރުކުރާނެކަމެއްކަމަށް ޤަބޫލުނުކުރާކަމަށް 2008 ވަނަ އަހަރު ޓީމުގެ އެސިސްޓެންޓް ކޯޗު މުޙައްމަދު ޝިޔާޒު މޯހަން ބުނެފިއެވެ. ޕީއެސްއެމް ނިއުސްއިން ގެނެސްދޭ ކުޅިފަސް ޕްރޮގްރާމުގައި ވާހަކަދައްކަމުން މޯހަން ބުނީ ބުރޫޒަން ބަނގްލަދޭޝް ޓީމާ ޙަވާލުވުމަކުން ރާއްޖޭގެ ޤައުމީ ފުޓުބޯޅަ ޓީމަށް ލިބޭނެ ގެއްލުމެއް އަދި ފައިދާއެއްވެސް އޮތްކަމަކަށް ޤަބޫލުނުކުރާކަމަށެވެ. މޯހަން ބުނީ މިޒަމާނަކީ ކޮންމެ ޤައުމެއްގެވެސް ކުޅުންތެރިންގެ ކުޅުން ބަލާލަން ބޭނުން ކޮންމެ ވަގުތެއްގައި ބަލާލެވޭ ޒަމާނެއްކަމަށެވެ. އެގޮތުން އިންޓަނެޓުން ވަކި ވަކި ކުޅުންތެރިންގެ ކުޅުންވެސް އަދި މުޅި ޓީމުގެ ކުޅުންވެސް ބަލާލުމުގެ ފުރުޞަތު އެބައޮތްކަމަށެވެ.\nއޮސްކާއަށް ރާއްޖޭގެ ފުޓްބޯޅައިގެ ކަންކަން އިނގޭއިރު، އޭނާވަނީ 2017-2018ވަނަ އަހަރު ނިއު ރޭޑިއަންޓް ސްޕޯޓްސް ކުލަބަށް ކޯޗު ކޮށްދީފައެވެ. 2017ވަނަ އަހަރު ޕްރިމިއަރ ލީގާއި، އެފްއޭކަޕް އަދި ޕްރެޒިޑެންޓް ކަޕްވެސް ނިއުރޭޑިއަންޓް ވަނި ހޯދާފައެވެ. އަދި 2018ވަނަ އަހަރު އޮސްކާގެ ކޯޗުކަމުގެ ދަށުން ނިއު ރޭޑިއަންޓް ވަނީ މާލޭ ލީގްވެސް ހޯދާފައެވެ. އަދި އެއަހަރު އޭއެފްސީ ކަޕްގެ ގުރޫޕް ސްޓޭޖުގައިވެސް ނިއު ރޭޑިއަންޓް ވަނީ ރަނގަޅު ނަތީޖާތަކެއް ހޯދާފައެވެ. އޮސްކާވަނީ 2017ވަނަ އަހަރު ރާއްޖޭގެ އެންމެ މޮޅު ކޯޗްގެ މަގާމުވެސް ހޯދާފައެވެ.\nމޯހަން ބުނީ އޮސްކާއަކީ ވަރަށް މޮޅު ކޯޗެއްކަމަށާއި، އެގޮތުން ރާއްޖޭގެ ނިއުރޭޑިއަންޓާއެކީގައި ރަނގަޅު ކާމިޔާބީތަކެއް ކޯޗު އޮސްކާ ހޯދާފައިވާކަމަށެވެ. އަދި އޮސްކާއަކީ ވަރަށް ތަޖުރިބާ ހުރި ކޯޗެއްކަމަށާއި، މިސަރަޙައްދުގެ ޓީމުތައް އެނގުމާ، ކުޅުންތެރިން އެނގުމަކީ އޮސްކާއަށް އޮންނާނެ ހިއްހަމަޖެހުމެއްކަމަށް މޯހަން ބުންޏެވެ. އަދި ހަމައެއާއެކު އޮސްކާއަކީ ގަލޮޅު ދަނޑަށް ފަރިތަ ފަރާތަކަށް ވުމުން ބަންގްލަދޭޝް ޓީމަށް އިތުރު ހިތްހަމަޖެހުމަކަށް ވާނެކަމަށްވެސް މޯހަން ބުންޏެވެ. މިކަމަކީ ދިވެހި ޓީމަށް އޮތް އުނދަގުލެއް ނޫންކަމަށާއި، ދިވެހި ޓީމު ކުރަންޖެހޭ ކަމަކީ އެހުރިހާކަމަކަށް ތައްޔާރުވެ ބަންގްލަދޭޝް ޓީމު ރަނގަޅަށް ދަސްކޮށްފިއްޔާ ރާއްޖެއަށް އެއްވެސް ނުރައްކަލެއް ނެތްކަމަށް މޯހަން ބުންޏެވެ.\n"އޮސްކާ ބަންގްލަދޭޝް ތީމާ ޙަވާލު ވުމަކުން ރާއްޖޭގެ ޓީމަކަށް މާ ބޮޑު ޑިސްއެޑްވާންޓޭޖެއް ނެތް. އެކަމަކު އޮސްކާއަކީ ވަރަށް މޮޅު ކޯޗެއް..އޭނާ ވަނީ އެކަން ރާއޖޭގެ ނިއުރޭޑިއަންޓް ޓީމުގެ ކޯޗަކަށް ހުރެ ދައްކާފަ. އަދި އޭނައަށް ގަލޯލު ދަނޑު ފަރިތަވެފަ މިސަރަޙައްދުގެ ޓީމުތައް އެނގި ކުޅުންެރިން އެނގުން އެއީ އޭނައަށް އޮންނާނެ ހޮތްހަމަ ޖެހުމެއް. ދެން އަޅުގަނޑުމެންގެ ރާއްޖޭގެ ޤައުމީ ޓީމުގެ ކުޅުންތެރިންނަށް މިހުރިހާ ކަންކަން އިނގޭއިރު މިކަމަށް ތައްޔާރުވުން އޮންނާނީ" މޯހަން ބުންޏެވެ.\nމިފަހަރުގެ މުބާރާތް ކުރިއަށްދާނީ ލީގު އުސޫލުންނެވެ. އެންމެ ގިނަ ޕޮއިންޓް ލިބޭ ދެ ޓީމު ފައިނަލްގައި ކުޅޭ ގޮތަށެވެ. ފީފާގެ ސަސްޕެންޝަނެއްގައި އޮތުމުގެ ސަބަބުން ޕާކިސްތާނަށް މިފަހަރުގެ މުބާރާތުގައި ވާދަނުކުރެވެ. އަދި ކޯވިޑް-19ގެ ސަބަބުން ދަތުރުފަތުރު ނުކުރަން ބޫޓާންގެ ސަރުކާރުން އެންގުމާއި ގުޅިގެން އެގައުމްގެ ފުޓްބޯޅަ ޓީމުން ވެސް ވަނީ މިފަހަރުގެ ސާފް ޗެންޕިއަންޝިޕްގައި ބައިވެރިނުވާން ނިންމާފައެވެ


ފަލަސުރުޚީ: ރައީސް ނަޝީދުގެ މައްސަލައިގައި އދގެ ނިންމުން\nހުރިހާ ފަރާތްތަކުން ކުރަން ޖެހޭ ކަންކަން އަވަހަށް ކުރައްވާ\nފަށާފައިވާ މަސައްކަތް ނިމެން ކައިރިވެއްޖެ ކަމުގެ އަލާމާތެއް\nކަމެއް ބޭނުންވާ ގޮތައް ނުވީމައެއް ނޫން ޤަބޫލް ނުކުރާނީކީ\n17 އޭޕްރިލް 2018 | އަންގާރަ 21:46\nޝިފާޒް: މިއީ މުޅި ދައުލަތާ ގުޅުންހުރި ކަމެއް. އެދޭނީ ވީހާވެސް އަވަހަކަށް ހުރިހާ ފަރާތްތަކުން ކުރަން ޖެހޭ ކަންކަން ކުރައްވާށޭ\n17 އޭޕްރިލް 2018 | އަންގާރަ 22:28\nޝާހިދު: މިއީ މުޅި ރާއްޖެއަށް ލިބުނު ކާމިޔާބީއެއް. އިސްލާހީ މަސައްކަތުގައި އުޅޭ ހުރިހާ ފަރާތްތަކަށް ލިބުނު ކާމިޔާބީއެއް. އިރާދަ ކުރެއްވިއްޔާ ފަށާފައިވާ މަސައްކަތް ނިމެން ކައިރިވެއްޖެ ކަމުގެ އަލާމާތެއް\n17 އޭޕްރިލް 2018 | އަންގާރަ 22:27\nއަހުމަދު: ސަރުކާރުގައި ތިއްބެވި ޤާނޫނީ ބޭފުޅުންނަށްވެސް އެނގިވަޑައި ގަންނަވާނެ ކަންކަން. ކަމެއް ބޭނުންވާ ގޮތައް ނުވީމައެއް ނޫން ޤަބޫލް ނުކުރާނީކީ\n17 އޭޕްރިލް 2018 | އަންގާރަ 22:25\nރައްޔިތުން ތިބީ ރައީސް ނަޝީދާއެކު\nޝިފާޒް: 2013 ގެ ރިޔާސީ އިންތިޚާބާ ލޯކަލް ކައުންސިލް އިންތިޚާބާ ގުޅިފައިވަނީ ރައީސް ނަޝީދަށް ރައްޔިތުން ކުރާ ތާޢީދާ. ދެންވެސް ރައްޔިތުން ތިބީ ރައީސް ނަޝީދަށް ވާދަ ނުކުރެވޭ ގޮތައް ތާއީދު ކުރާގޮތަކަށް ނޫން މިހާރުވެސް ރައްޔިތުން ތިބީކީ\n17 އޭޕްރިލް 2018 | އަންގާރަ 22:22\nދެންވެސް ރަނގަޅުވާނީ ޤާނޫނީ ހުކޫމާތުގެ ތެރެއަށް ވަދެގެން\nޝާހިދު:މުޢަހަދާ ތަކުގައި ބައިވެރިވެފައިވަނީ އެކަންކަން ނުކޮށް ނުތިބެވޭނެ ގޮތައް. އދ އިންސާނީ ހައްގުތަކާ ބެހޭ ކޮމެތީގެ ގޮނޑިއަށް ވާދަ ކުރާއިރު މިވަނީ ރާއްޖެއަކީ ހިތުހުރި ގޮތަކަށް ކަންކުރާ ްައުމެއްގެ ގޮތުގައި ދައްކާފައި. ކާރިޖީ ސިޔާސަތަކީ ވަކި ޤައުމުތަކަކުން ބުނާގޮތައް ހަދާ ގޮނޑިކޮއްކޮއަކަށް. މީކީ ކުރާވަރުގެ ކަމެއް ނޫން. މިއީ ދައުލަތެއް ވަންތަކަން ފުނޑުފުނޑު ކޮށްލީ.\nއަދިވެސް އެބައޮތް ރަނގަޅު ކުރެވެން. ޤާނޫނަށް ބޯލަނބަންވީ. މުއައްސަސާތަކުން އަތްޕުޅު ނަންގަވަންވީ. ކުރެއްވިފައިހުރި ކަންކަމުން ސަލާމަތް ނުވެވޭނެ ކަމަށް ހީކޮށް ކަންކަން ރަނގަޅު ކުރުމުން ދެންވެސް ރަނގަޅު ގޮތެއް އޮތީ\n17 އޭޕްރިލް 2018 | އަންގާރަ 22:19\nމި ނިންމުން ތަކަކީ ވަރަށް ކައިރި ކުރިމަގެއްގައި ތަންފީޒް ކުރާނެ ނިންމުމެއް.\nއަހްމަދު ޢަބްދުﷲ އަފީފް:ރާއްޖޭގެ ޤާނޫނީ ނިޒާމް އޮތްގޮތް އެނގެނީ ރައީސް ނަޝީދުގެ މައްސަލައަކުން އެކަންޏެއް ނޫން. އދ އާއި އެހެނިހެން ބޭފުޅުން އައިސް މިޤައުމުގައި ކަންކަން ހިނގާ ގޮތުގެ ރިޕޯޓްތައް އެބަހުރި. އެބޭފުޅުން ވިދާޅުވަނީ މި ޤައުމަކީ ޤާނޫނީ ހުކޫމަތެއް ނުހިނގާ ތަނެއްކަން. ރައީސް ނަޝީދުގެ މައްސަލައަކީ ޔުނިވަރސިޓީތަކުގައި ކިޔަވައިދޭން ރަނގަޅު މައްސަލައެއް.\nއދ ގެ އެތައް ބޮޑީއަކުން ބުނެފި އެވާހަކަތައް. މި ނިންމުން ތަކަކީ ވަރަށް ކައިރި ކުރިމަގެއްގައި ތަންފީޒް ކުރާނެ ނިންމުމެއް. އެއީ ސުވާލެއް ނޫން.\n17 އޭޕްރިލް 2018 | އަންގާރަ 22:12\nއިންތިޚާބެއް ބޭއްވޭނީ ރައީސް ނަޝީދުގެ ނަންފުޅާއެކު\nޝިފާޒް: ސަރުކާރުން އެބަބުނޭ ސުޕްރީމް ކޯޓުންނޭ ނިންމާނީ. އެކޯޓުން އެބައޮތް 1 ފެބްރުއަރީގައި ނިންމާފައި. ރައީސް ނަޝީދު މިނިވަން ކުރި ވާހަކަ. އެހެނެއް ނުތިބެވޭނެ . މިތަނުގައި އިންތިކާބެއް ބާއްވަންޏާ ރައީސް ނަޝީދުގެ ނަންފުޅު އެއިންތިޚާބުގެ ވޯޓު ކަރުދާސްކޮޅުގައި އޮވެގެން ބޭއްވޭނީ. އަޅުގަނޑުމެން މިބުނަނީ މިކަން ހުއްޓުވަން ނޫޅޭށޭ. ރައީސް ނަޝީދުވެސް އެވިދާޅުވަނީ ދެންވެސް ވާހަކަ ދައްކަމާ ހިންގަވާށޭ. އެކަން ނުކޮށެއް ނުވާނެ.\nބައެއް ފަހަރަށް ހިތަށް އަރާ ރައީސް ޔާމީން ގާތުގައި އުޅުއްވާ ބޭފުޅުން ހިތް ރުއްސަން އުޅުއްވާތަން. އެކަން އެހެން މީހުންނަށް އެނގެންވާނެ. މިހާރުވެސް އެބައެނގޭ ހޮންކޮންގ އާއި ބަރުމާއިންވެސް ސިޔާސީ ހިމާޔަތް ހޯއްދަވަން ރައީސް ޔާމީން އުޅުއްވާކަން. މިކަންކަން އެބޭފުޅުންނަށްވެސް އެނގިވަޑައިގަންނވާނެ.\n17 އޭޕްރިލް 2018 | އަންގާރަ 22:04\nމިފެންނަނީ ސަރުކާރުން ބޭނުން ނުވާ ބަހެއް ބުނާ ކޮންމެ ބައެއް ބޮލާލާ ޖަހާތަން\nޝާހިދު: މިހާރު މިފެންނަނީ ސަރުކާރުން ބޭނުން ނުވާ ބަހެއް ބުނާ ކޮންމެ ބައެއް ބޮލާލާ ޖަހާތަން. އެއީ ސުޕްރީމް ކޯޓުން ވިއަސް އދ އިން ވިޔަސް. ސުޕްރީމް ކޯޓުން ނެރުނު އަމުރުގައިވެސް އޮތީ މިވާހަކަތައް. އެކަމަކު ސުޕްރީމް ކޯޓުން އެއަމުރު ނެރުނީމާވެސް އެކަން ނުކޮށް ފަނޑިޔާރުން ހައްޔަރުކުރީ. މިފެންނަނީ ބޭނުން ނުވާ ކަންކަން ނުކުރަން އުޅޭތަން. އެކަމަކު މިއީކީ ވާނެ ކަމެއް ނޫން. ރައީސް ނަޝީދުވެސް އެނިންމުމާ ގުޅިގެން ޓްވީތް ކުރެއްވީ އެއާއެއްގޮތައް ވާހަކަ ދައްކަން ގޮވާލައްވާފައި. ރައީސުލް ޖުމްހޫރިއްޔާކަމުގައި ޔާމީން ހުންނަވާނަމަ ޖެހޭ މިއަށް ބޯލަންބާ ވާހަކަ ދައްކަން\n17 އޭޕްރިލް 2018 | އަންގާރަ 21:58\nނިންމުމަށް އެއްބަސް ނުވާނަމަ ވަރަށް ގޯސްވާނެ\nއަހްމަދު ޢަބްދުﷲ އަފީފް: ޤާނޫން އަސާސީގައި އަސާސީ ހައްޤުތަކުގައި ބުނެފައި އެހުރީ އައިސީސީޕީ އާރުގައިވެސް އޮތް ވާހަކަތައް. އެނިނމުމަށް ތަބާ ނުވާނަމޭ ބުނުމަކީ ޤާނޫން އަސާސީއަށް ތަބާނުވުން. އެހެނެއް ނުބުނެވޭނެ. އެމުއާހަދާގައި ރައްޔިތުންގެ ފަރާތުން ސޮއިކޮށްފައިވަނީ ޤާނޫން އަސާސީގެ ތެރެއިން. އެހެންވީމާ އެކަން ނުކުރެވޭނެއެކޭ ނުބުނެވޭނެ.\nރައްޔިތުން ބޭނުންވާ މީހަކު ޚިޔާރު ކުރުމަކީ ޤާނޫން އަސާސީން ލިބިދޭ ހައްގެއް ކޮންމެ މީހަކަށްވެސް. އެގޮތުން ގެންނަން ބޭނުންވާ މީހެއް ރައީސް ނަޝީދަކީ.\nމީހުން ސުވާލު ކޮށްފާނެ ދެން ވާނީ ކިހިނެއްހޭ. ތަންފީޒް ނުކޮށްފިއްޔާ ވަރަށް ދެރަ ގޮތެއް ވެދާނެ. އދ ގައި އިންސާނީ ހައްޤުތަކާ ބެހޭ ކޮމެޓީއަކީ ޚައިރާކީއަށް ބަލާއިރު ވަރަށް މުހިއްމު ކޮމެޓީއެއް. މިއަށް ދެކޮޅު ހަދައިފިއްޔާ ނިންމާ ނިންމުންތައް ވަރަށް ގޯސްވާނެ\n17 އޭޕްރިލް 2018 | އަންގާރަ 21:54\nކަރުދާސް ކޮޅުގައި ރައީސް ނަޝީދުގެ ނަން އޮންނާނެ\nޝިފާޒް: މުޅި ދުނިޔެއަށް ހާމަވޭ ރައީސް ނަޝީދާ މެދު ކުރެވުނު ޝަރީއަތް ކުރެވުނު ގޮތް. މުޅި ދުނިޔެއިން އެބުނީ އެމަނިކުފާނާމެދު ހިންގުނީ ހިންގަން ޖެހޭ ޝަރީއަތެއް ނޫންކަމާ އެކަން ކުރެވުނީ ރަނގަޅު ނޫންކަމަށް. އެހާ އަވަހަށް ސަރުކާރުގެ ރިެއކްޝަން އައުމުން އެނގިގެން ދިޔައީ ކުރިއަށް އޮތް އިންތިޚާބުގެ ވޯޓު ކަރުދާސްކޮޅުގައި ރައީސް ނަޝީދުގެ ނަން އޮންނާނެކަން\n17 އޭޕްރިލް 2018 | އަންގާރަ 21:49\nމުޅި ދުނިޔެއިން އެބުނީ ރައީސް ނަޝީދުގެ ނަންފުޅު އޮންނާނެކަން\nޝާހިދު: އދ އިން މުޅި ދައުލަތައް އެއެންގީ ރައީސް ނަޝީދުގެ ނަންފުޅު ވޯޓު ކަރުދާސްކޮޅުގައި އޮންނާނެކަން.\n17 އޭޕްރިލް 2018 | އަންގާރަ 21:47


SunOnline: Trump ge verikamugai gehligen dhiya Americage Leading role alun hoadhaanan: Baidan\nޓްރަމްޕްގެ ވެރިކަމުގައި ގެއްލިގެންދިޔަ އެމެރިކާގެ ލީޑިން ރޯލު އަލުން ހޯދާނަން: ބައިޑަން\nމުހައްމަދު ޖަވާދު ޔޫސުފު 25 Nov 2020, 19:50\nވޮޝިންޓަން (ނޮވެމްބަރު 25): ރައީސް ޑޮނަލްޑް ޓްރަމްޕް، އެމެރިކާގެ ޖަސްޓިސް ޑިޕާޓްމަންޓް ބޭނުންކޮށްގެން ކުރެއްވި ކަންތައްތައް ނުކުރައްވާނެ ކަމަށާއި ޓްރަމްޕްގެ ވެރިކަމުގައި ގެއްލިގެންދިޔަ އެމެރިކާގެ ލީޑިން ރޯލު އަލުން އިއާދާ ކުރައްވާނެކަމަށް އެމެރިކާގެ ރައީސުލް މުންތަޚަބު ޖޯ ބައިޑަން ވިދާޅުވެއްޖެއެވެ.\nބައިޑަން މިހެން ވިދާޅުވީ އޭނާ އެމެރިކާގެ ވެރިކަމާ ރަސްމީގޮތުން ހަވާލުވެ ވަޑައިގަތުމަށްފަހު ރައީސް ޑޮނަލްޑް ޓްރަމްޕްގެ ވެރިކަމުގައި ހިންގަވާފައިވާ ޣައިރު ގާނޫނީ އަމަލުތަކާ ގުޅިގެން ޓްރަމްޕާ ދެކޮޅަށް ތަހްގީގެއް ހިންގާނެތޯ ސީއެންއެން ކުރި ސުވާލެއްގެ ޖަވާބުގައެވެ.\nމި ސުވާލުގެ ޖަވާބު މަތީގައިވާ ގޮތަށް ކުރުކޮށް ދެއްވުމަށްފަހު ބައިޑަން ވިދާޅުވީ ޓްރަމްޕްގެ ވެރިކަމުގައި ގެއްލިގެންދިޔަ އެމެރިކާގެ ލީޑިން ރޯލު އަލުން އިއާދާ ކުރައްވާނެކަމުގައެވެ. ވެރިކަން ނަގުލުކުރުމުގެ ކަންތަކުގައި ޓްރަމްޕްގެ ސަރުކާރުން މިހާރު އެއްބާރުލުން ލިބޭތޯ ކުރި ސުވާލެއްގެ ޖަވާބުގައި ބައިޑަން ވިދާޅުވީ އެއްބާރުލުން މިހާރު ލިބެންފަށާފައި ކަމަށާއި ނަމަވެސް ޓްރަމްޕް އެއްވެސް ވަރަކަށް އޭނާއާ ގުޅުއްވާފައިނުވާ ކަމުގައެވެ. ގުޅުއްވުމުގެ އިތުރުން ބައްދަލުކޮށްލަންވެސް ޓްރަމްޕް އެދިވަޑައިގެންފައި ނުވާކަމުގައެވެ.\nސީއެންއެން އަށް ދެއްވި ބަސްދީގަތުމުގައި ބައިޑަން ވިދާޅުވީ ޓްރަމްޕްގެ ވެރިކަމުގައި އެމެރިކާ ބައިނަލްއަގްވާމީ މުޖްތަމައާ އެކަހެރިކޮށް އޮތުން އޭނާގެ ވެރިކަމުގައި މުޅިން ނިމުމަކަށް ގެންނާނެ ކަމުގައެވެ. އަދި ޓްރަމްޕްގެ ސަރުކާރު ނިމިގެންދާއިރު އެސަރުކާރުގެ ސަބަބުން އެމެރިކާއަށް ބޮޑެތި ގޮންޖެހުންތަކެއް ކުރިމަތިވެފައިވާ ކަމަށާ އެގޮންޖެހުންތަށް ވާރުތަވެގެންދަނީ އޭނާގެ ސަރުކާރަށް ކަމުގައެވެ. ނަމަވެސް އޭނާގެ ސަރުކާރު ހިންގުމަށް އިޚްތިޔާރުކޮށްފައިވާ ޓީމަކީ މިގޮންޖެހުންތަކާ ކުރިމަތިލައި ޓްރަމްޕްގެ ވެރިކަމުގައި އެމެރިކާއަށް ގެއްލިގެންދިޔަ ބައިނަލްއަގްވާމީ ލީޑިން ރޯލު އަލުން ހޯދުމުގެ ގާބިލްކަން ލިބިފައިވާ ޓީމެއްކަމަށް ބައިޑަން ވިދާޅުވިއެވެ.\nޓްރްމްޕްގެ ވެރިކަމުގައި އެމެރިކާއާއި އެމެރިކާގެ އެންމެގާތް ބައިވެރިން ކަމަށްވާ ޔޫރަޕްގެ ގައުމުތަކާ ދެމެދު އޮންނަ ގުޅުންތަކަށްވެސްވަނީ ބުރޫއަރާފައެވެ. އަދި ޗައިނާއާ އެމެރިކާގެ ގުޅުންތަށްވެސްވަނީ ވާދަވެރި ހާލަތުގެ ބަދަލުގައި ދުޝްމަން ހާލަތަކަށް ބަދަލުވެގެން ގޮސްފައެވެ. މީގެއިތުރުން ބައިނަލްއަގްވާމީ އެތަށް މުއާހަދާއަކުން އެމެރިކާވަނީ ވަކިވެފައެވެ. އަދި އެތަށް ގައުމަކަށް ބިރުދައްކައި ގިނަ ގައުމުތަކަކާ ދެކޮޅަށްވަނީ ދަތިކުރުމުގެ ހަރުކަށި ފިޔަވަޅުތަކެއް އަޅާފައެވެ.\nޓްރަމްޕްގެ ވެރިކަމުގައި ބައެއް ގައުމުތަކާ ދެކޮޅަށް އެޅި ދަތިކުރުމުގެ ފިޔަވަޅުތަށް ގިނަވެފައި ހަރުކަށިވުމުގެ ސަބަބުން އެކަންވަނީ ޚުދު އެމެރިކާގެ އިގްތިސާދަށްވެސް ނޭދެވޭ އަސަރު ކުރާ ހިސާބަށް ގޮސްފައި ކަމަށް ރިޕޯޓްތަށް ބުނެއެވެ. (ނޫސްއެޖެންސީތަށް)


ރައީސް ނަޝީދަށް ދިން ހަމަލާއާ ގުޅިގެން ހައްޔަރުކުރި4މީހުންގެ ބަންދުގެ މުއްދަތު އިތުރުކޮށްފި | Atoll News\nރައީސް ނަޝީދަށް ދިން ހަމަލާއާ ގުޅިގެން ހައްޔަރުކުރި4މީހުންގެ ބަންދުގެ މުއްދަތު އިތުރުކޮށްފި\nޝާއިޢުކުރީ: މުޙައްމަދު އަފްރާޙް ޖޫން 30, 2021, 19:14\nމިދިޔަ މެއި މަހުގެ6ވަނަ ދުވަހުގެ ރޭ ސައިކަލެއްގައި ބޮމެއް ހަރުކޮށް އެގޮއްވާލުމުގެ ތުހުމަތުގައި ހައްޔަރުކޮށްފައިވާ4މީހުންގެ ބަންދުގެ މުއްދަތު އިތުރުކޮށްފި އެވެ.\nފުލުހުން ބުނީ އަދުހަމާއި، މުޖާޒް އަދި ތަހްމީންގެ ބަންދަށް މިމަހުގެ 22 ވަނަ ދުވަހު 30 ދުވަސް އިތުރުކޮށްފައިވާ ކަމަށެވެ. އަދި ފާތިހުގެ ބަންދަށް މިމަހުގެ 20 ވަނަ ދުވަހު 15 ދުވަހަށް އިތުރުކޮށްފައިވާ ކަމަށެވެ.\nރައީސް ނަޝީދު ދިރިއުޅުއްވާ ގ. ކެނެރީގެއިން ނުކުމުވަޑައިގެން ނީލޯފަރު ހިނގުމުން މަޖީދީމަގާވީ ކޮޅަށް ހިންގަވާފައި ވަޑައިގެން ކާރުކޮޅަށް އަރާވަޑައިގަންނަވަނިކޮށް ބޮމެއް ގޮއްވާލުމާ ގުޅިގެން އެމަނިކުފާނަށް ވަނީ ބޮޑެތި އަނިޔާތަކެއް ލިބިވަޑައިގެންފަ އެވެ.\nއެ ޒަޚަމްތަކަށް އޭޑީކޭއިން ފަރުވާ ހޯއްދެވުމަށްފަހު، އިތުރު ފަރުވާ ހޯއްދަވަމުން މިހާރުގެންދަވަނީ ޖަރުމަންވިލާތުން ނެވެ.\nއެ މައްސަލައިގާ ހައްޔަރުކޮށްފައިވަނީ ވ. ތިނަދޫ ލަކީ، އަދުހަމް އަހްމަދު 25، އާއި، މއ. ފޭރުގެ، މުޖާޒް އަހުމަދު 21، އާއި، ގއ. ކޮނޑޭ ފޮޅޭމާ، ތަހުމީން އަހްމަދު 32، ގެ އިތުރުން ލ. ގަން ދުންފިނިއުފާ، އަހްމަދު ފާތިހް 23، އެވެ.


މިލަދުއަށް އެތެރެކުރަން އުޅުނު މަސްތުވާތަކެއްޗާއެކު މީހަކު ހައްޔަރުކޮށްފި\nއާދިއްތަ ،30 މެއި 2021 / 12:25\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން، ނ. މަނަދޫ ޕޮލިސް ސްޓޭޝަނާއި މިލަދޫ ޕޮލިސް ޑެސްކް އަދި ފުލުހުންގެ އިންޓެލިޖެންސް ގުޅިގެން ހިންގި އޮޕަރޭޝަނެއްގައި، މިލަދުއަށް އެތެރެކުރަން އުޅުނު މަސްތުވާތަކެއްޗާއެކު މީހަކު ހައްޔަރުކޮށްފިއެވެ.\nމި މައްސަލައާ ގުޅިގެން ހައްޔަރު ކޮށްފައިވަނީ 38 އަހަރުގެ ދިވެހހި ފިރިހެނެކެވެ. އޭނާ ހައްޔަރުކޮށްފައިވަނީ މާލޭން ފުރައިގެން މިލަދުއަށް ދަތުރުކުރި ލޯންޗެއްގައި މަސްތުވާތަކެތި ގެންދާކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ހިންގި އޮޕަރޭޝަނުގައި އިއްޔެ 11:35 ހާއިރު މިލަދޫ ބަނދަރުމަތިންނެވެ.\nއެ ލޯންޗުން ބޭލި ކޮތަޅެއް ހިފައިގެން ދަނިކޮށް އޭނާ ހުއްޓުވައި އޭނާގެ ހަށިގަނޑާއި އެ ކޮތަޅު ބަލައިފާސްކުރިއިރު ކޮތަޅު ތެރެއިން މަސްތުވާތަކެތި ކަމަށް ޝައްކުކުރެވޭ އެއްޗެއްހުރި 56 ރަބަރު ޕެކެޓާއިި މަސްތުވާތަކެތި ކަމަށް ޝައްކުކުރެވޭ އެއްޗެއްހުރި ދެ ސެލޯފިންކޮޅު ފެނިފައިވެއެވެ.\nމި މައްސަލަ މަނަދޫ ޕޮލިސް ސްޓޭޝަނުން ދަނީ ތަހުގީގު ކުރަމުންނެވެ.


އެމްޑީޕީ ދަފުތަރު ސައްހައެއް ނޫން، ބޭނުން ކުރަނީ ބާރު: ޖަމީލް - Suvaadheeb\nއާޓިކަލް ޕޯސްޓްކުރީ ސުވާދީބު7މަސް ކުރިން يناير 13, 2020 0118\nސަރުކާރު ހިންގާ މައި ޕާޓީގެ ދަފުތަރު ސައްހަ ނޫން ކަމަށާ އޭގެ ސަބަބުން އެ ޕާޓީން ވެރިކަމުގެ ބާރާއި ނުފޫޒު ބޭނުން ކޮށްފައިވާކަން ހާމަވާ ކަމަށް ކުރީގެ ނާއިބު ރައީސް ޑރ. މުހައްމަދު ޖަމީލް އަހުމަދު ވިދާޅުވެއްޖެ އެވެ.\nކޮންމެ ދުވަހަކުހެން އެމްޑީޕީއަށް ވަރަށް ބޮޑަށް ފާޑުވިދާޅުވަމުން ގެންދަވާ ޖަމީލް މިހެން ވިދާޅުވީ އިދިކޮޅުގެ ބައެއް އިސް ބޭފުޅުން ނަން އެމްޑީޕީގެ ދަފުތަރުގައި ހިމެނޭ މައްސަލައާއި ގުޅިގެން ކަންބޮޑުވުން ފާޅުކުރައްވަމުންނެވެ.\nކުރިއަށް އޮތް ލޯކަލް ކައުންސިލް އިންތިހާބާއި ދިމާކޮށް އެމްޑީޕީން ބާއްވާ ޕްރައިމަރީގައި ވޯޓް ލެވޭނެ މީހުންގެ ލިސްޓް މިހާރު ވަނީ އާންމުކޮށްފައެވެ. އެ ލިސްޓްގައި އިދިކޮޅު ޕާޓީތަކުގައި އިސްކޮށް ހަރަކާތްތެރިވާ ބައެއް ބޭފުޅުންގެ ނަން ވެސް ހިމެނެ އެވެ.\nޖަމީލް ވިދާޅުވީ އެމްޑީޕީން އާންމުކޮށްފައިވާ އެ ޕާޓީގެ ދަފުތަރަކީ ސައްހަ އެއްޗެއް ނޫން ކަމަށެވެ. އަދި އެޕާޓީއަށް ނުވަންނަ އެތައް މެންބަރުންނެއް އެ ދަފުތަރުގައި ހިމެނުމަކީ ވެރިކަމުގެ ބާރާއި ނުފޫޒު ބޭނުން ކޮށްފައިވާކަން ހާމަވާ ކަމެއް ކަމަށެވެ.\nޖަމީލްގެ މި ފާޑު ވިދާޅުވުން އާއިރު އިިދިކޮޅުން ވެސް ގެންދަނީ އެމްޑީޕީން ކަމާބެހޭ އިދާރާތަކުގައި ހުރި ރައްޔިތުންގެ މައުލޫމާތު އެ ޕާޓީން ހޯދާފައިވާ ކަމަށް ތުހުމަތު ކުރަމުންނެވެ. އަދި އެކަން އެގޮތަށް ކޮށްފައިވަނީ މިމަހުގެ 31 ވަަނަ ދުވަހު އޮންނަ އެ ޕާޓީގެ ޕްރައިމަރީގައި ޕާޓީގެ ލީޑާޝިޕުން ބޭނުންވާ ބަޔަކަށް ޓިކެޓް ދިނުމުގެ މަގްސަދުގައި ކަމަށްވެސް އިދިކޮޅުން ތުހުމަތު ކުރެ އެވެ.\nޖަމީލް ވިދާޅުވީ ރައްޔިތުންނަށް އޮޅުވާލައިގެން ޕާޓީއަށް މީހުން ވެއްދުމުގައި ގިނަ އިދާރާތަކެއްގެ ބައިވެރިވުން އެބައޮތް ކަމަށެވެ. މިއީ ފުރިހަމަ ތަހުގީގެއްކޮށް، ފިޔަވަޅު އަޅަންޖެހޭ ޖިނާއީ ކުށުގެ އަމަލެއް ކަމަށް ވެސް ވިދާޅުވިއެވެ.\n“އެމްޑީޕީގެ ދަފުތަރު ސައްހައެއް ނޫން. ވެރިކަމުގެ ބާރާއި ނުފޫޒް ބޭނުންކޮށް ފައިވާކަން މިއޮތީ ހާމަވެފައި. ރައްޔިތުންނަށް އޮޅުވާލައިގެން ޕާޓީ އަށް ވެއްދުމުގައި ގިނަ އިދާރާތަކެއްގެ ބައިވެރިވުން އެބައޮތް. މިއީ ފުރިހަމަ ތަހުގީގެއްކޮށް، ފިޔަވަޅު އަޅަންޖެހޭ ޖިނާއީ ކުށުގެ އަމަލެއް.” ކުރިން ފަނޑިޔާރު ކަމާއި ވަޒީރުކަން ވެސް ކުރެއްވި ޖަމީލު ވިދާޅުވި އެވެ.\nއެމްޑީޕީގެ ދަފްތަރުގައި ތިމަރަފުށީ ދާއިރާގެ މެންބަރު އަބްދުﷲ ރިޔާޒާ، ދިއްދޫ ދާއިރާގެ ކުރީގެ މެންބަރު އަބްދުލްލަތީފާއި، ނިލަންދޫ ދާއިރާގެ ކުރީގެ މެންބަރު ޑރ. އަބްދުﷲ ހަލީލާއި، މިލަންދޫ ދާއިރާގެ ކުރީގެ މެންބަރު ހަސަން މުފީދުގެ ނަންވެސް ހިމަނާފައި ވެއެވެ. އެ ބޭފުޅުން ވަނީ ދުވަހަކު ވެސް އަދި އެމްޑީޕީއަށް ސޮއި ކޮށްފައި ނުވާނެ ކަމަށް ވިދާޅުވެފައެވެ. އަދި އޮޅުވާލުމުގެ އެ އަމަލު ތަހުގީގު ކުރުމަށް ވެސް ގޮވާލާފައި ވެއެވެ.\nއެމްޑީޕީގެ ޕްރައިމަރީގައި 80،000 އާ ކައިރި އަދަދަކަށް މެންބަރުންނަށް ވޯޓް ލެވޭނެ ކަމަށް ބުނި ނަމަވެސް އިލެކްޝަންސް ކޮމިޝަނުން ބަލަހައްޓަމުންދާ އެ ޕާޓީގެ ދަފްތަރުގައި ތިބީ 54101 މެންބަރުންނެވެ. އެ ކޮމިޝަނުން ވަނީ އެ އިދާރާއިން ބަލަހައްޓަމުންދާ ދަފުތަރު ގަޑުބަޑު ނުކުރާ ކަމަށް ބުނެފަ އެވެ.\nސުވާދީބު6މަސް ކުރިން فبراير 10, 2020\nސުވާދީބު6މަސް ކުރިން فبراير 13, 2020\nސުވާދީބު7މަސް ކުރިން يناير 17, 2020


Heavy machinery ufahdhaa bodu kunfunyakaa eku MTCC in ehbasvumakah!\nމެޝިނަރީ އުފައްދާ ބޮޑު ކުންފުންޏަކާ އެކު އެމްޓީސީސީ އިން އެއްބަސްވުމަކަށް\nހެވީ ވެހިކަލް ގެނެސް ވިއްކުމުގެ މަގު ފަހިވާނެ\nމިއީ ޗައިނާގެ އެންމެ ބޮޑު އެއް ކުންފުނި\nމަސައްކަތް ހަލުވިވެ އިތުރު ބާރަކަށް ވާނެ\nރާއްޖޭގައި ހިންގާ ބިޔަ މަޝްރޫއުތަކުގައި ބޭނުންކުރުމަށް ހެވީ މެޝިނަރީ ފޯރުކޮށްދޭން ދުނިޔޭގެ އެންމެ ބޮޑު އެއް ކުންފުނި ކަމަށްވާ ޗައިނާގެ "އެކްސްސީއެމްޖީ" އާއެކު މޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ) އިން އެއްބަސްވުމަކަށް އަތުވެއްޖެ އެވެ.\nއެމްޓީސީސީ ޓަވަރުގައި މިއަދު ބޭއްވި ރަސްމިއްޔާތުގައި އެ ކުންފުނީގެ ފަރާތުން ސޮއިކުރެއްވީ ޗީފް އެކްޒެކެޓިވް އޮފިސަރު އިބްރާހިމް ޒިޔަތު އެވެ. އަދި ޗައިނާގެ އެކްސްސީއެމްޖީގެ ފަރާތުން ސޮއިކުރެއްވީ އޭޝިޔާ ޕެސިފިކް ޑިޕާޓްމަންޓުގެ ސޭލްސް މެނޭޖަރު ކްރިސް ވަންގަ އެވެ.\nމި އެއްބަސްވުމުގެ ދަށުން އެކްސްސީއެމްޖީ ބްރޭންޑުގެ ވެރިކަލް ރާއްޖެ ގެނެސް، މި ސާމާނަށް ބޭނުންވާ އާފްޓަސޭލް ސާވިސް އާއި ސްޕެއާ ވެސް ފޯރުކޮށްދޭނެ ކަމަށް އެމްޓީސީސީގެ ސީއީއޯ ޒިޔަތު ވިދާޅުވި އެވެ.\n"މި އެއްބަސްވުމުގެ ސަބަބުން މަސައްކަތް އަޅުގަނޑުމެން ކުރާ މަސައްކަތްތަކަށް ބޭނުންވާ ވެހިކަލް ލިބުމުގައި އިތުރު މަގެއް ފަހިވެގެން މިދިޔައީ،" ޒިޔަތު ވިދާޅުވި އެވެ.\nއެކްސްސީއެމްޖީ ކުންފުންޏަކީ އިމާރާތް ކުރުމުގައި ބޭނުންކުރާ ކްރޭނާއި އެކްސްކަވޭޓަރު ފަދަ އުޅަނދު ފަހަރު އުފެއްދުމުގައި ދުނިޔޭގެ ފަސް ވަނަ އަށް އެންމެ ބޮޑު ކުންފުންޏެވެ. އަދި އެ ކުންފުންޏަކީ ޗައިނާގައި މިފަދަ ވެހިކަލްތައް އުފައްދާ އެންމެ ބޮޑު އެއް ކުންފުންޏެވެ.\nސީއީއޯ ޒިޔަތު ވިދާޅުވީ މި އެއްބަސްވުމުގެ ދަށުން އެކްސްސީއެމްޖީގެ ހެވީ ވެހިކަލްތައް ރާއްޖެ ގެނެސް ވިއްކުމުގެ މަގު ވެސް ފަހި ވެގެންދާނެ ކަމަށެވެ.\n"މި ވެހިލްތައް ގެނެސް ކްރެޑިޓަށް ވެސް ފޯރުކޮށް ދިނުމުގެ މަގު ފަހިވެގެންދާނެ. ބޭނުންނަމަ މާކެޓަށް ވިއްކަންވެސް ވިއްކޭނެ،" ޒިޔަތު ވިދާޅުވި އެވެ.\nސޮއިކުރުމަށްފަހު، ޗައިނާގެ އެކްސްސީއެމްޖީގެ ސޭލްސް ޑިރެކްޓަރު ކްރިސް ވިދާޅުވީ އެމްޓީސީސީއެކު މިފަދަ އެއްބަސްވުމަކަށް އައުމަކީ އުފަލެއް ކަމަށެވެ.\n"އެމްޓީސީސީ ފަދަ މީހުންގެ އިތުބާރު ލިބިފައިވާ ކުންފުންޏަކާއެކު މިފަަދަ އެއްބަސްވުމެއް ހެދުމަކީ ލިބޭ ބޮޑު އުފަލެއް،" ޒިޔަތު ވިދާޅުވި އެވެ.\nއެކްސްސީއެމްޖީ އިން ދުނިޔޭގެ އެކި ގައުމުތަކަށް ހެވީ މެޝިނަރީ ފޯރުކޮށްދެ އެވެ. މިގޮތުން ޗައިނާ ރާއްޖެ ފްރެންޑްޝިޕް ބްރިޖުގެ މަސައްކަތްކުރާ ޗައިނާ ސީސީސީ ކުންފުނިން ވެސް ބޭނުން ކުރަނީ މި ކުންފުނީގެ ވެހިކަލް ތަކެވެ. އަދި މި ކުންފުންޏަކީ ޗައިނާގައި އެންމެ ފުރަތަމަ ހެވީ ކްރޭނެއް އުފެއްދި ކުންފުންޏެވެ.\nއެމްޓީސީސީއިން ހެވީ މެޝިނަރީ ހޯދުމަށް ޗައިނާ ކުންފުންޏަކާއެކު ސޮއިކުރިއިރު، އެ ކުންފުނިން ރާއްޖޭގައި 60 އަށްވުރެ ގިނަ މަޝްރޫއު މިހާރުވެސް ކުރިއަށްގެންދެ އެވެ.\nއެމްޓީސީސީގެ ސާފު ފައިދާ އާއި އާމްދަނީވެސް ދަށަށް\nއެމްޓީސީސީގެ އަމާޒު: ފައިދާ ނެރެން


ވީހާވެސް ގިނަ ވަޒީފާގެ ފުރުސަތުތައް އުފެއްދެވުމަކީ މިފަހަރުގެ ބަޖެޓްގެ ވަރަށް ބޮޑު އަމާޒެއްކަން ރައީސުލްޖުމްހޫރިއްޔާ ހާމަކުރައްވައިފި – Maldivian Democratic Party\n13 ޖެނުއަރީ 2011\nވީހާވެސް ގިނަ ވަޒީފާގެ ފުރުސަތުތައް އުފެއްދެވުމަކީ މިފަހަރުގެ ބަޖެޓްގެ ވަރަށް ބޮޑު އަމާޒެއްކަން ރައީސުލްޖުމްހޫރިއްޔާ ހާމަކުރައްވައިފި\nރާއްޖޭގައި ވީހާވެސް ގިނަ ވަޒީފާގެ ފުރުސަތުތައް އުފެއްދެވުމަކީ 2011 ވަނަ އަހަރުގެ ބަޖެޓްގެ ވަރަށް ބޮޑު އަމާޒެއް ކަމުގައި ރައީސުލްޖުމްހޫރިއްޔާ މުޙަންމަދު ނަޝީދު ވިދާޅުވެއްޖެއެވެ. އެމަނިކުފާނު މިހެން ވިދާޅުވީ، އިއްޔެ ހަވީރު މާޅޮސްމަޑުލު ދެކުނުބުރީ ހިތާދޫއަށް ވަޑައިގެން އެރަށު ރައްޔިތުންނާ ބައްދަލުކުރައްވައި ވާހަކަފުޅު ދައްކަވަމުންނެވެ.\nރައީސުލްޖުމްހޫރިއްޔާގެ ވާހަކަފުޅުގައި، ވަޒީފާދޭ ފަރާތަކީ ހަމައެކަނި ސަރުކާރު ކަމުގައި ދެކިގެން ނުވާނެކަމަށާއި، އިތުބާރު ކުރެވޭ ވަޒީފާތަކުގެ ފުރުސަތު ރަށްރަށުގައި ހުޅުވާލެވިގެން ނޫނީ ތަރައްޤީ ނުގެނެވޭނެ ކަމުގައި ވިދާޅުވިއެވެ. އެހެންކަމުން، އަމިއްލަ ވިޔަފާރިއަށް ލުއި ލޯނާއި، ސަރުކާރުގެ ގެރެންޓީ ދީގެން، ވިޔަފާރިތައް ތަރައްޤީކޮށް ވިޔަފާރިތަކުގެ ތެރެއިން ވަޒީފާތައް އިތުރުކުރުމަކީ ސަރުކާރުގެ ބޮޑު އަމާޒެއް ކަމުގައި ރައީސުލްޖުމްހޫރިއްޔާ ވިދާޅުވިއެވެ. އަދި އިރާދަކުރެއްވިއްޔާ 2011 ވަނަ އަހަރުގެ ތެރޭގައި ރައްޔިތުންނަށް އެކަންކަން ފެނިގެންދާނެ ކަމުގައިވެސް ރައީސް ވިދާޅުވިއެވެ.\nހިތާދޫ ރައްޔިތުންނާ ބައްދަލުކުރައްވައި ރައީސުލްޖުމްހޫރިއްޔާ ދެއްކެވި ވާހަކަފުޅުގައި، ސަރުކާރުގެ މައިގަނޑު5ވަޢުދުގެ ދަށުން، ހިތާދޫއަށް މިހާތަނަށް ސަރުކާރުން ކޮށްދެއްވާފައިވާ ކަންކަމުގެ ތަފްޞީލު، ރައްޔިތުންނާ ޙިއްޞާ ކުރެއްވިއެވެ. އަދި ހިތާދޫގެ ތަރައްޤީއަށް ކުރިއަށް ރޭވިފައިވާ ބައެއް ޕްރޮގްރާމްތަކުގެ މަޢްލޫމާތުވެސް، ރައީސުލްޖުމްހޫރިއްޔާ ރައްޔިތުންނާ ޙިއްޞާ ކުރެއްވިއެވެ. އެގޮތުން، ހިތާދޫގައި ނަރުދަމާގެ ނިޒާމެއް ގާއިމްކުރުމުގެ މަސައްކަތް މިއަހަރުގެ ތެރޭގައި ފެށޭނެކަން ރައީސް ފާހަގަކުރެއްވިއެވެ.\nރައީސުލްޖުމްހޫރިއްޔާ ހިތާދޫއަށް ވަޑައިގަތުމުން، އެމަނިކުފާނަށް އެރަށުގެ ރައްޔިތުން ވަރަށްހޫނު މަރްޙަބާއެއް ދެންނެވިއެވެ. ހިތާދޫއަށް ރައީސުލްޖުމްހޫރިއްޔާ ކުރެއްވި ދަތުރުފުޅުގައި، ހިތާދޫގެ އާންމު ޙާލަތު ބައްލަވައިލައްވައި ރަށުތެރޭގައި ހިންގަވާލެއްވިއެވެ.


Aslam dhevvi javaabu Nasheed ah kamaku nudhiya\nއަސްލަމް ދެއްވި މާލެ ބޯހިޔާވަހިކަމުގެ ޖަވާބު ނަޝީދަށް ކަމަކު ނުދިޔަ\nޕްލޭނިން އެންޑް ހައުސިން މިނިސްޓަރު މުހައްމަދު އަސްލަމް ހާޒިރުވެ ޖަވާބުދާރީވަނީ -- ފޮޓޯ: މަޖިލީސް\nގުޅިފަޅުން މިހާރު ހިއްކަމުންދާ ބިމުގެ ސަރަހައްދުން މާލޭގައި ދިރިއުޅޭ ރައްޔިތުންނަށް ހާއްސަކޮށްފައިވާ ބޯހިޔާވަހިކަމާ ގުޅޭ ގޮތުން ކުރެވުނު ސުވާލަށް ޕްލޭނިން އެންޑް ހައުސިން މިނިސްޓަރު މުހައްމަދު އަސްލަމް ދެއްވި ޖަވާބާ ގުޅޭ ގޮތުން ރައްޔިތުންގެ މަޖިލީހުގެ ރައީސް މުހައްމަދު ނަޝީދު ނުރުހުން ފާޅުކުރައްވައިފި އެވެ.\nޕްލޭނިން އެންޑް ހައުސިން މިނިސްޓަރު އަސްލަމް މިއަދު މަޖިލީހުގެ ޖަލްސާއަށް ހާޒިރުވެ އިންނެވީ ފުވައްމުލަކުގެ ގިރާ ސަރަހައްދު ހިމާޔަތް ކުރުމުގެ މަޝްރޫއު ލަސްވެގެން ދާތީ އެކަމާ ގުޅޭ ގޮތުން ފުވައްމުލަކު އުތުރު ދާއިރާގެ މެންބަރު މުހައްމަދު ރަޝީދު ހުށަހެޅުއްވި ސުވާލަކަށް ޖަވާބު ދެއްވުމަށެވެ.\nމިނިސްޓަރަށް ސުވާލު ކުރުމުގެ އިތުރު ވަގުތުގެ ތެރޭގައި މާފަންނު އުތުރު ދާއިރާގެ މެންބަރު އިމްތިޔާޒު ފަހުމީ (އިންތި) ސުވާލު ކުރެއްވީ ގުޅިފަޅުން ހިއްކާ ބިމުގެ ސަރަހައްދުގެ ޕްލޭންއާ ގުޅޭ ގޮތުންނާއި އެ ސަރަހައްދުގައި މާލެ ރައްޔިތުންނާއި މާލޭގައި ދިރިއުޅޭ ރައްޔިތުންނަށް ހާއްސަ ކުރެވޭ ބޯހިޔާވަހިކަމުގެ މަޝްރޫއު ޕްލޭންއާ ގުޅޭ ގޮތުންނެވެ.\nއެ ސުވާލުގެ ޖަވާބުގައި މިނިސްޓަރު އަސްލަމް ފުރަތަމަ ވިދާޅުވީ، ގުޅިފަޅުގެ ޕްލޭން އެކުލެވިފައިވާ ކަމަށެވެ. އެ ކަމާ ގުޅޭ ގޮތުން ސިޓީ ކައުންސިލާއި މަޖިލީހުގައި ތިއްބަވާ މާލެ ދާއިރާތަކުގެ މެންބަރުންނާ އެކު ބައްދަލުވުމެއް ބާއްވަން މަސައްކަތް ކުރެވެމުންދާ ކަމަށެވެ. ނަމަވެސް އެއީ މީގެ ކުރިން ވެސް މިނިސްޓަރު މަޖިލީހަށް ހާޒިރުވެ ދެއްކެވި ވާހަކަ އެކެވެ.\nމިނިސްޓަރުގެ ވާހަކަ އެހާ ހިސާބުން މެދުކަނޑާލެއްވުމަށް ފަހު، ރައީސް ނަޝީދު ވާހަކަ ދެއްކެވި އެވެ. ރައީސް ނަޝީދު ވިދާޅުވީ، މެންބަރުގެ ސުވާލަށް ސާފު ޖަވާބެއް ދެއްވުމަށް ކަމަށެވެ. އެއީ ރާއްޖޭގެ ގިނަ ރައްޔިތުންތަކެއް ބޭނުންވާ ޖަވާބެއް ކަމަސެވެ. ގުޅިފަޅުގައި މާލެ ރައްޔިތުންނަށް ގެދޮރު ލިބޭނެތޯ އެވެ.\nއަލުން މިނިސްޓަރަށް ފުރުސަތު ދެއްވުމުން މިނިސްޓަރު އަސްލަމް ވިދާޅުވީ ގުޅިފަޅުގައި 1،200 ގޯތި މާލެ ރައްޔިތުންނަށް ހާއްސަ ކުރުމަށް ޕްލޭން ކުރެވިފައިވާ ކަމަށެވެ. ނަމަވެސް އެއީ މީގެ ކުރިން ވެސް އަސްލަމް މަޖިލީހަށް ހާޒިރުވެ ދެއްކެވި ވާހަކައެއް ކަމަށެވެ.\nއަނެއްކާ ވެސް އަސްލަމްގެ ވާހަކަ ނަޝީދު މެދުކަނޑާލެއްވި އެވެ. އެމަނިކުފާނު ވިދާޅުވީ، ގާނޫނުގައި ބުނާ ގޮތުން ރަށްރަށުގެ ލޭންޑް ޔޫސް ޕްލޭން އަކީ ގެޒެޓް ކުރެވި އާންމު ރައްޔިތުންނަށް ފެންނަ ގޮތަށް އާންމު ކުރެވިފައި އޮންނަ ކަރުދާހެއް ކަމަށެވެ. ނަމަވެސް މިނިސްޓަރު ވިދާޅުވާ ލޭންޑް ޔޫސް ޕްލޭނެއް ފެންނަން ނެތް ކަމަށެވެ.\n"ގާނޫނުތަކާއި ގަވާއިދުތަކުން ވަރަށް ސާފުކޮށް ލޭންޑް ޔޫސް ޕްލޭން އަކީ ކޮބައި ކަމާއި، ލޭންޑް ޔޫސް ޕްލޭން އާންމު ކުރާ ގޮތް ވަރަށް ސާފުކޮށް ފެންނަން އޮންނާނެ، އާންމުކޮށް ފެންނަ ގޮތަށް ގެޒެޓްގައި ލޭންޑް ޔޫސް ޕްލޭން ނެތް ނަމަ، އެއީ ޑްރާފްޓްއެއް،" ރައީސް ނަޝީދު ވިދާޅުވި އެވެ.\nރައްޔިތުންގެ މަޖިލީހުގެ ރައީސް މުހައްމަދު ނަޝީދު -- ފޮޓޯ: މަޖިލީސް\nމިނިސްޓަރުގެ ޖަވާބު ފުރިހަމަ ނުކުރެވެނީސް މިނިސްޓަރުގެ ވާހަކަ ރައީސް ނަޝީދު މެދުކަނޑައިލައްވާތީ މަރަދޫ ދާއިރާގެ މެންބަރު އިބްރާހިމް ޝަރީފް (މަވޯޓާ) ނިޒާމީ ނުކުތާއެއް ނެންގެވި އެވެ. މެންބަރު ޝަރީފް ވިދާޅުވީ މިނިސްޓަރުގެ ވާހަކަ އެ ގޮތަށް މެދުކަނޑާލައްވާތީ ސަރުކާރުގެ ސިޔާސަތު ސާފު ނުވާ ކަމަށެވެ.\nއެ ހިސާބުން މެންބަރު ޝަރީފްގެ ވާހަކަ ވެސް ރައީސް ނަޝީދު ހުއްޓުވަން އުޅުއްވި އެވެ. ނަމަވެސް މެންބަރު ޝަރީފް ގެންދެވީ ކުޑައިރުކޮޅެއް ވަންދެން ތަޅުމުގައި އަޑުގަދަ ކުރައްވައި، ރައީސް ނަޝީދު މަޖިލިސް ހިންގަވަމުން ގެންދަވާ ގޮތާ މެދު ނުރުހުން ފާޅުކުރައްވަމުންނެވެ.\nދެން ރައީސް ނަޝީދު ވިދާޅުވަނީ، މެންބަރު ޝަރީފް ވެސް އޮޅިވަޑައިގަތީ ގުޅިފަޅުގެ އެ ޕްލޭންއަކީ ލޭންޑް ޔޫސްގެ ފައިނަލް ޕްލޭންތޯ ނުވަތަ ޑްރާފްޓްއެއްތޯ ކަމަށެވެ. އެހެންކަމުން މިނިސްޓަރު އެ ކަން ސާފުކޮށްދޭން ނަޝީދު އެދިވަޑައިގަތެވެ.\nއޭގެ ފަހުން މިނިސްޓަރު އަސްލަމްއަށް ފުރުސަތު ދެއްވުމުން އޭނާ ވިދާޅުވީ އެއީ ޑްރާފްޓް ޕްލޭންއެއް ކަމަށެވެ. އެއާ ގުޅޭ ގޮތުން ސިޓީ ކައުންސިލާއި މާލެ ރައްޔިތުންގެ ހިޔާލުތައް ހޯދަން ޖެހޭނެ ކަމަށެވެ. އެހެންވިޔަސް 1،200 އަށް ވުރެ މަދު ނުކުރާނެ ކަމަށެވެ. ބަދަލެއް އަޔަސް އެ އަދަދު ވާނީ އިތުރު ކަމަށް މިނިސްޓަރު ވިދާޅުވި އެވެ.\nއެމްޑީޕީ ރައީސް މުހައްމަދު ނަޝީދު ބޯހިޔާވަހިކަން + ހައުސިން ޔުނިޓް ހައުސިން މިނިސްޓްރީ މާލޭ ސިޓީ ގުޅިފަޅު މިނިސްޓްރީ އޮފް ނެޝަނަލް ޕްލޭނިން މުހައްމަދު އަސްލަމް ޕޮލިޓިކްސް


Eaapoat alhaifinama kaireegai oi2skoolah vaanee kihinei?\nމިހާރު އެންމެ ވައިގައި ހިފާފައި އޮތް ވާހަަކަ އަކީ ކުޅުދުއްފުށީ ކުޅި ހިއްކައި އެތަނުގައި އެއާޕޯޓް އަޅާ ވާހަކަ އެކެވެ. ކުޅި ހިއްކާތީ އެކަމާ ކަންތައް ބޮޑުވާ މީހުންނާއި އެއާޕޯޓް އެޅުމަށް ކުޅި ހިއްކުމާ އެއްކޮޅު މީހުން އެމީހުންގެ ހިޔާލުތަކާއި ޝުއޫރުތައް ސޯޝަލް މީޑިއާގައި ބަންޑުން ކުރަމުން ދާއިރު މިއީ ދެކޮޅުން ގެއްލުންވެސް އަދި ފައިދާވެސް ވާނެ ކަމެކެވެ.\nފައިދާގެ ވާހަކަ އިހަށް ބައްވާނަމެވެ. އެއާޕޯޓް އެޅުމަށް ކުޅި ހިއްކުމުގެ ވާހަަކަ ފެށުނީއްސުރެ ގިނަ ބައެއްގެ ސުވާލަކަށްވީ އެއާޕޯޓް އަޅައިފިނަމަ އެންމެ ކައިރީގައި އޮތް2ސްކޫލަށް ވާނީ ކިހިނެތްތޯ އެވެ. ގިނަ އަދަދެއްގެ ދަރިވަރުން ތައުލީމް ހާސިލް ކުރަމުންދާ ޖަލާލުއްދީން އަދި ހދ އޭއީސީ އެއޮތީ ހަމަ ޖެހިފަ އެވެ. އެއާޕޯޓް އެޅުމަށްފަހު ދުވާލަކު5ފްލައިޓް ޖެއްސި ކަމަށްވިއަސް ގިނަ ވާނީ ސްކޫލުގައި ދަރިވަރުން ތައުލީމް ހަސިލް ކުރާ ގަނޑިތަކެވެ.\nމިސާލަަކަށް ހަނިމާދޫ އެއާޕޯޓަށް ފްލައިޓް ޖައްސާ ގަނޑިތަކާއި އެ އުސޫލުން ކުޅުދުއްފުށީގައި އެއާޕޯޓް އެޅުމަށްފަހު ފްލައިޓް ޖައްސާނަމަ ފަތިހު ދަރިވަރުން ސްކޫލަށް ދާން ހޭލާނީވެސް ފްލައިޓުގެ އަޑާއެކު އެވެ. މިއީ ކިޔަވައިދިނުމުގައި ނުވަތަ ކިޔަވައި ދަރިވަރުންނާއި މުދަރިއްސުންނަށް ކިހާ ވަރެއްގެ އުނދަގުލެއް ދިމާވެދާނެ ކަމެއް ކަމާ މެދު ސުވާލު އުފެދެ އެވެ.\nހާއްސަކޮށް އޭއީސީއަށް ވުރެ ޖަލާލުއްދީން ސްކޫލަށް މިކަމުގެ އުނދަގޫ ބޮޑުވާނެއެެވެ. ދަރިވަރުންގެ ޓެސްޓް ދުވަސްކޮޅު އެކަން ވާނީ ދަރިވަރުންނަށް ބޮޑު ތަކުލީފަކަށެވެ. އެއާރޕޯޓް އޮންނާނީ ގާތްގަނޑަކަށް ޖަލާލުއްދީން ސްކޫލާއި ޖެހިފައޭ ބުންޏަސް ދޮގަކަށް ނުވާނެއެވެ.\nއެހެންކަމުން އޯލެވެލް އަދި އޭލެވެލްގެ ޓެސްޓު ދުވަސްވަރު ބޯމަތިން އިރު އިރުކޮޅުން އިންޖީނެއް ދަތުރު ކުރާނަމަ ޔަގީނުންވެސް ދަރިވަރުންނަށް ބޮޑު ތަކުލީފަކަށް ވާނެއެވެ. ކިޔަވައިދެމުންދާއިރު ފްލައިޓް ޖައްސާ ކޮންމެ ވަގުތަކަށް ކިޔަވައިދިނުން ހުއްޓާލުންވެސް ފަސޭހަ ކަމަކަށް ނުވާނެއެވެ. ގިނަ ފަހަރަށް އަންނަ ފްލައިޓް އިންޖީން ކަނޑާނުލާ އެއާޕޯޓް ގައި މާލެ ދިއުމަށް އައިސް ތިބޭ މީހުން ގޮވައިގެން އަލުން ފުރާއިރު އަންނަ ފަސެންޖަރުން ފައިބައިގެން އަލުން ފަސެންޖަރުން އެރުމާއި ދޭތެރޭގައި 20 ވަރަކަށް މިނެޓް ހޭދަވާއިރު 40 މިނެޓްގެ ސްކޫލް ޕީރިއަޑެއް ގެ ބޮޑުބައި އެދަނީ އިންޖީނު އަޑުގެތެރޭގަ އެވެ.\nއެކި ފަހަރު އެކި މޫސުން އޮންނަ ތަނަކަށް ވާއިރު ވައި ޖެހޭގޮތަކުން މިކަމުގެ އުނދަގޫ ވަކިން ބޮޑުވެދާނެއެވެ. އެހެން ވެއްޖެނަމަ އެއާޕޯޓް އެޅުމުން ވާ ފަސޭހައާއި އެއްވަރަށް އުނދަގުވާނަމަ އެއާޕޯޓެއް އޮތުމުގެ ފުރިހަމަ ހިތްހަަމަޖެހުން ގެއްލުނީ އެވެ.\nދަރިވަރުންގެ ކިޔެވުމަށްވުރެ އެއާޕޯޓު މުހިއްމު ކަމަށް ބުނާ ބަޔަކުވެސް ތިބެދާނެއެވެ. އަދި އަބަދު އަޑު އިވެން ފެށުމުން އެ އަޑަށް ހޭނި އެއީ މާބޮޑު މައްސަލައަކަށް ފަހުން ނުވެދާނެ ކަމަށް ބުނާ ބަޔަކުވެސް ތިބެދާނެއެވެ. ބޭނުންވަނީ އެއާޕޯޓެވެ. އެހެން ކަންކަން އެކަމުގެ ފަހުންނެވެ.\nކޮންމެއަކަސް، ކުޅުދުއްފުށީ އެއާޕޯޓުގެ ވާހަކައަކީ ކުރިން ކުޅުދުއްފުށީ މީހުން ދެއްކި ވާހަކައެއް ނޫނެވެ. ނުވަތަ އެފަދަ ތަޞައްވަރެއްވެސް ކުރިން ކުރެވިފައެއް ނެތެވެ. އަދި އެކަމަށް ރަށުގެ ބިމުން މާބޮޑު ޖާގައެއް ވެސް ނެތެވެ. ނަމަވެސް އެހެން އެކަންތައް ހުއްޓައި ރަށުގައި އެއާޕޯޓު އަޅައިދޭނެ ކަމަށް ބުނެ ވައުދުތަކެއް ވުމުން، މިހާރު ރައްޔިތުންވެސް ތިބީ އެއާޕޯޓަކަށް ކެތްމަދުވެފައެވެ. ސްކޫލާ ޖެހިގެން އެއާޕޯޓު އޮތަސް އެއީ މާބޮޑު މައްސަލައެއް ކަމަށް ގިނަބަޔަކު ނުދެކެވެ.


Kazakhstan gai raajjeyge reethi nan dhamahattan campaign eh - vNews.mv\nކަޒަކްސްތާނުގައި ރާއްޖޭގެ ރީތި ނަން ދަމަހައްޓަން ކެމްޕެއިނެއް\nޠާހިރާ އަޒްހާރު 23 April 2021, 20:05\nކަޒަކްސްތާނު މާކެޓުގައި ދިވެހިރާއްޖެ އިޝްތިހާރުކުރުމުގެ ކެމްޕެއިނެއް ކަޒަކްސްތާންގެ ގައުމީ އެއާލައިން ކަމުގައިވާ އެއަރ އަސްތާނާއާއި ގުޅިގެން ވިޒިޓް މޯލްޑިވްސްއިން ފަށައިފިއެވެ.\nވިޒިޓް މޯލްޑިވްސްއިން ބުނީ މި ކެމްޕެއިންގެ މަގުސަދަކީ ދިވެހި ރާއްޖޭގެ ރީތި ނަން ކަޒަކް މާކެޓުގައި ދަމަހައްޓައި، ރާއްޖެއަކީ ފަތުރުވެރިން ޝައުގުވެރިވާ މަންޒިލެއްގެ ގޮތުގައި އިޝްތިހާރުކުރުން ކަމުގައެވެ.\nމި ކެމްޕެއިނުގައި ޓްރެވަލް ޓްރޭޑް އަދި ކޮންސިއުމަރުންނަށް ޚާއްސަކޮށް ހަރަކާތްތަކެއް ހިންގޭނެކަން ފާހަގަކޮށް ވިޒިޓް މޯލްޑިވްސްއިން ބުނީ މި ހަރަކާތްތަކުގެ ތެރޭގައި ފެމިލިއަރައިޒޭޝަން އެމްބިއެންޓް އައުޓްޑޯރ ކެމްޕެއިނާއި ރޭޑިއޯ މެދުވެރިކޮށް ރާއްޖެ އިޝްތިހާރުކުރުންވެސް ހިމެނޭ ކަމަށެވެ.\nމި ކެމްޕެއިންގެ ފުރަތަމަ ހަރަކާތް މިމަހުގެ 21 ވަނަ ދުވަހު ބާއްވާފައިވާއިރު، ދިވެހި ރާއްޖެއަށް ކަޒަކްސްތާންގެ ޓްރެވެލް އެޖެންޓުންވަނީ ޒިޔާރަތްކޮށްފައެވެ. ޓްރެވަލް އޭޖެންޓުންގެ ދެވަނަ ޓީމެއް މި މަހުގެ 26 ވަނަ ދުވަހު ރާއްޖެއަށް އައުމަށް ހަމަޖެހިފައިވާކަމަށް ވިޒިޓް މޯލްޑިވްސްއިން ވަނީ ބުނެފައެވެ.\nދިވެހި ރާއްޖެއަށް އެންމެ ފުރަތަމަ އެއަރ އަސްތަނާއިން ދަތުރެއްކުރީ 2020 ވަނަ އަހަރުގެ ޑިސެމްބަރު މަހުގެ5ވަނަ ދުވަހުއެވެ. މިދަތުރު ވެގެންދިޔައީ ދިވެހިރާއްޖެއާއި ކަޒަކްސްތާނާއި ދެމެދު ދަތުރުފަތުރުކުރުމުގެ ގުޅުން ބަދަހިކުރުމާއި ދިވެހި ރާއްޖެއަށް ދުނިޔޭގެ އެކި ކަންކޮޅުތަކުން ދަތުރުކުރުމަށް ފްލައިޓް ކަނެކްޓިވިޓީއިތުރުކުރުމަށް އެޅުނު މުހިންމު ފިޔަވަޅަކަށެވެ.\nމިދިޔަ އަހަރު ޑިސެމްބަރުގައި ވިޒިޓް މޯލްޑިވްސް ވަނީ އައަރ އަސްތަނާގެ ފުރަތަމަ ފްލައިޓްތައް ދިވެހި ރާއްޖެއަށްދަތުރުކުރުމާއި ގުޅިގެން ޓްރެވެލް އެޖެންޓުންނަށް ހާއްސަކޮށް ވެބިނަރއެއް ކުރިއަށްގެންގޮސްފައެވެ. އަދި މި ސެޝަންގައި ދިވެހި ރާއްޖެއާއި ބެހޭ އެންމެ ފަހުގެމައުލޫމާތާއި ކޮވިޑް-19 ގެ ބަލިމަޑުކަމާއި ގުޅިގެން ދަތުރުފަތުރުކުމަށް އަޅާފައިވާ ފިޔަވަޅުތަށް ހިއްސާކޮށްފައިވެއެވެ.\nކަޒަކްސްތާނުން ޑައިރެކްޓް ފްލައިޓުތައް ދިވެހި ރާއްޖެއަށް ދަތުރުކުރަން ފެށުމާ ގުޅިގެން ކަޒަކްސްތާން މާކެޓް ވެގެންދިޔައީ ރާއްޖޭގެ ފަތުރުވެރިކަމަށް5ވަނައެންމެ ބޮޑު ސޯސްމާކެޓަށެވެ. މިނިސްޓްރީ އޮފް ޓޫރިޒަމްގެ ތަފާސް ހިސާބު ތަކުން ދައްކާގޮތުގައި މި މަހު 14 ވަނަ ދުވަހުގެ ނިޔަލަށް ކަޒަކްސްތާންގެ މާކެޓުން 14،567 ފަތުރުވެރިން ވަނީ ރާއްޖެއަށް ޒިޔާރަތްކޮށްފައެވެ. އަދި މި އަހަރު ދުނިޔޭގެ އެކިކަންކޮޅުތަކުން ޖުމްލަ 354،261 ފަތުރުވެރިން ރާއްޖެއަށް ޒިޔާރަތްކޮށްފައިވެއެވެ.


Dinghy bandun jahaali sarahahdhun fohteh fenihje\nލޯންޗު ބަންޑުން ޖަހާލި ސަރަހައްދުން ފެނުނު ފޮށި--\nލޯންޗު ބަންޑުން ޖަހާލި ސަރަހައްދުން ފޮއްޓެއް ފެނިއްޖެ\nމީގެ ދެ ވަރަކަށް ހަފުތާ ކުރިން ހދ. ހަނިމާދޫ ކައިރިއަށް ލޯންޗެއް ބަންޑުން ޖަހާލާ ފަސް މީހުން މަރުވި ހާދިސާ ހިނގި ސަރަހައްދުން ރޭ ފޮއްޓެއް ފެނިއްޖެ އެވެ.\nއެ އަތޮޅު ނޮޅިވަރަމްފަރުން ފުރައިގެން ހަނިމާދޫއަށް އެމީހުން ދަތުރު ކުރަމުން ދިޔައީ ޗުއްޓީއަށް މާލެ އައުމަށެވެ. އެގޮތުން ޖުމްލަ 10 މީހުން ދަތުރު ކުރި އެ ހާދިސާގައި ފަސް މީހުން މަރުވިއިރު އޭގެ ތެރެއިން ހަތަރު މީހުންނަކީ އެއް އާއިލާގެ ހަތަރު މެމްބަރުންނެވެ.\nއެ ހިތާމަވެރި ހާދިސާއަށް ދެ ހަފުތާވެފައި ވާއިރު ރޭ އެ ސަރަހައްދުން ފީނި ބަޔަކަށް ވަނީ ފޮއްޓެއް ފެނިފަ އެވެ. ފޮށި ފެނުނު މީހުންގެ ތެރެއިން އެކަކު ފޭސްބުކްގައި ބުނީ އެ ސަރަހައްދުގައި ފީނަނިކޮށް ފޮއްޓެއް ފެނިފައިވާ ކަމަށާއި ފޮއްޓަށް ގެއްލުމެއް ނުދީ ވަރަށް އަމާނާތްތެރިކަމާއެކު ހަނިމާދޫ ފުލުހުންނަށް ފޮށި ހަވާލުކޮށްފައިވާ ކަމަށެވެ.\nފޮޓޯއިން ފެންނަ ގޮތުގައި އަންނައުނު އަޅާ އެ ފޮށި މޫދުގައި އޮންނަތާ ދުވަސްވުމުން އޮތީ ފެހި ޖަހަން ފަށާފަ އެވެ. އެއީ އެ ދުވަހު ލޯންޗުން ދަތުރު ކުރި މީހެއްގެ ފޮއްޓެއްކަން ނުވަތަ ނޫންކަން އަދި ސާފެއް ނުވެ އެވެ.\nލޯންޗު ބަންޑުން ޖަހާލި ހާދިސާގައި މަރުވީ ހުސެއިން އަބްދުﷲ އާއި އޭނާގެ އަންހެނުން މަރިޔަމް މައުސޫމް އަދި އެ ދެމަފިރިންގެ ހުރި ހަމައެކަނި އަންހެން ދަރިފުޅު ފާތިމަތު ގުރައިޝާ އަދި އޭނާގެ ދަރިފުޅު އީރާ ހަސަން ސިރާޖުގެ އިތުރުން އައިޝަތު އަލީ އެވެ.\nއެ ހާދިސާއާއެކު ކަނޑު ދަތުރު ކުރާއިރު ލައިފް ޖެކެޓު އެޅުމަށް މަޖުބޫރު ކުރުމަށް ގޮވާލާ ގިނަ ބަޔަކު އަޑު އުފުލަމުން އަންނައިރު ޓްރާންސްޕޯޓް މިނިސްޓްރީން ވަނީ މިމަސް ތެރޭގައި ލައިފް ޖެކެޓް އެޅުން މަޖުބޫރު ކުރާނެ ކަމަށް ބުނެފަ އެވެ.\nކަނޑުމަތީ ހާދިސާ ހދ. ނޮޅިވަރަންފަރު


Deepika ah kiyaidheyn Ranveer enme beynun vaa lavayakee kobai kan...\nލުއި ޚަބަރު - ރަންވީރާއި ދީޕިކާ\nދީޕިކާއަށް ކިޔައިދޭން ރަންވީރު އެންމެ ބޭނުންވާ ލަވައަކީ ކޮބައިކަން އިނގޭތަ؟\nލޯބީގެ ގޮތުން ގުޅިގެން އުޅޭތާ6އަހަރު\nކައިވެނީގެ ހަފްލާ ބާއްވަނީ ނޮވެމްބަރު 14 އަދި 15 ގައި\nކ. މާލެ 30 އޮކްޓޯބަރ 2018 | އަންގާރަ 00:44 2,198\nދީޕިކާ ފަދުކޯން: ގިނަ ފިލްމުތަކުގައި މޮޅު އެކްޓިން އެއް ދައްކާފައިވޭ - ގޫގުލް\nބޮލީވުޑުގައި މިހާރު އެންމެ ގަދައަކަށް ދެކެވެމުންދާ ދެތަރިންނަކީ ރަންވީރު ސިންގްހާއި ދީޕިކާ ޕަދުކޯންގެ ވާހަކައެވެ.\nހަ އަހަރު ވަންދެން ލޯބީގެ ގޮތުން ގުޅިގެން އުޅުމަށްފަހު މިއަހަރުގެ ނޮވެމްބަރ މަހުގެ މެދުތެރޭގައި ދެތަރިންގެ ކައިވެނިކުރާނެ ކަން މިހާރު އިއުލާންކޮށްފައިވާއިރު މީޑިޔާގެ ފަލަ ސުރުޚީތަކުން މިދެ ފަންނާނުން އަންނަނީ ޖާގަ ހޯދަމުންނެވެ.\nއެގޮތުން އެންމެ ފަހުން ރަންވީރު މިވަނީ މިހާރު ކުރިއަށްދާ ކޮފީ ވިތް ކަރަން 6ގައި ދީޕިކާގެ ވަރަށް ގިނަ ވާހަކަ ދައްކާފައެވެ.\nއެގޮތުން ދީޕިކާއަށް ކިޔައިދޭން އޭނާ އެންމެ ބޭނުންވާ ލަވައަކީ ކޮބައިކަން ވަނީ ހާމަކޮށްފައެވެ.\nއޮކްޓޯބަރ 28 ގައި ދެއްކި ކޮފީ ވިތް ކަރަން 6ގައި މަޝްހޫރު ތަރި އަކްޝޭ ކުމާރާއި އެކު މިޝޯވްގައި ބައިވެރިވުމަށްފަހު ރަންވީރު ބުނީ އޭނާ ދީޕިކާއަށް އެންމެ ކިޔައިދޭންބޭނުންވާ އަދި އޭނާގެ ފެވަރިޓް ލަވައަކީ ރޮކް ބޭންޑް ގަންސް އެން ރޯސެސްގެ 'ސުވީޓް ގާރލް އޮފް މައިން' އެލަވަ ކަމަށެވެ.\nމިޝޯވްގައި ރަންވީރުވަނީ 'ކުޗް ކުޗް ހޯތާހޭ 2' އުފައްދަން ކަރަން ޖޯހަރަށް ހިޔާލު ދީފައެވެ. އަދި އެފިލްމު ކުޅޭނެ ތަރިން ކަމަށް ރަންވީރު ބުނީ އޭނާއާއި އެކު ދީޕިކާ، އާލިޔާ ބަޓް، އަދި އެންމެ ހާއްސަކޮށް ދެކެން ބޭނުންވަނީ ސަލްހާން ހާން ކުޅެފައިވާ ރޯލުން ރަންބީރު ކަޕޫރު ފެނިގެން ދިއުމެވެ.\nދީޕިކާއާއި ރަންވީރުގެ ކައިވެނީގެ ވާހަކަ ދެކެވޭތާ މަހަކަށް ވުރެ ގިނަ ދުވަސް ވެފައި ވަނިކޮށް އެދެތަރިން ވަނީ އަންނަ ނޮވެމްބަރު މަހުގު 14 އަދި 15 ގައި ކައިވެނި ކުރާ ވާހަކަ އިއުލާން ކޮށްފައެވެ.\nކައިވެނި ކުރާ ވާހަކަ މިދެތަރިން ޓްވިޓާގައި ހިއްސާ ކުރި ނަމަވެސް ކައިވެނި ކުރާނެ ވަކި ތަނެއް ހާމަ ކޮށްފައެއް ނުވެއެވެ. ޚަބަރުތައް ބުނާ ގޮތުން މި ދެ ތަރިންގެ ކައިވެނި ކުރުމަށް ހަމަޖެހިފައިވަނީ ދެމީހުންގެ ވެސް ފޭވަރިޓް މަންޒިލް ކަމަށްވާ އިޓަލީގެ ލޭކް ކޯމޯ ގައެވެ.\nދީޕިކާ އާއި ރަންވީރު ގެ ލޯބީގެ ގުޅުން ފެށިފައިވަނީ ދެ ތަރިން އެކުގައި ކުޅެފައިވާ ފިލްމް "ގަލިޔޯންކީ ރަސީލާ ލާމްލީލާ" ގެ ޝޫޓިންގެ ތެރެއިންނެވެ.\nދީޕިކާ އާއި ރަންވީރު ވަނީ އެކުގައި ތިން ފިލްމެއްގައި މަސައްކަތް ކޮށްފައެވެ. އޭގެ ތެރޭގައި ސަންޖޭ ލީލާ ބަންސާލީގެ "ގަލިޔޯންކީ ރަސީލާ- ރާމް ލީލާ"، "ބަޖީރާއޯ މަސްތާނީ" އަދި ދާދި ފަހުން ކުޅުނު "ޕަދްމާވަތު" ހިމެނެވެ.\nމީގެ އިތުރުން ރަންވީރު ދެން އެންމެ އަވަހަށް ބެލުންތެރިންނާއި ހަމައަށް ފެނިގެންދާނީ ރޯހިތު ޝެޓީގެ ސިމްބާއިންނެވެ. މި ފިލްމުގައި ދެން ފެނިގެންދާނީ ސައިފް އަލީ ޚާންގެ ދަރި ސާރާ އަލީ ހާންއެވެ. ފިލްމު ރިލީޒް ކުރުމަށް ހަމަޖެހިފައިވަނީ ޑިސެމްބަރ 28، 2018ގައެވެ.


iPhone thakuge charging port badhaluvanee | Mihaaru\nއައިފޯނުތަކުގެ ޗާޖިން ޕޯޓް ޔޫއެސްބީ ޓައިޕްސީ އަށް ބަދަލުވެދާނެ ކަމަށް އެބަ ބުނެވޭ\n12 ޖޫން 2019 - 07:294comments\nސްމާޓްފޯން މާކެޓްގައި ވާދަވެރިންގެ ހުރިހާ ފޯނުތަކެއްހެން، ޔޫއެސްބީ ޓައިޕްސީ އަށް ބަދަލުވަނީ އެވެ. ވަރަށް ހަލުވިކަމާ އެކު އެ މަސައްކަތް އެބަ ކުރެ އެވެ. ނަމަވެސް، އެޕަލް ބޭނުންވަނީ ލައިޓްނިން ކޭބަލުން ކުންފުންޏަށް ފައިސާ ހޯދާށެވެ. ނަމަވެސް، މި އަހަރު އެކަން ބަދަލުވެދާނެ ކަހަލަ ނިޝާންތަކެއް އެބަ ފެނެ އެވެ.\nއައިފޯން މޮޑެލްތަކެއް ޓައިޕްސީ އަށް ބަދަލުކޮށްފާނެ ކަމަށް ބެލެވޭ މަންޒަރެއް\nމި އޮތީ ޓްވީޓާ އަށް ލީކުވެފައި އޮތް މެސެޖެކެވެ. ފޮޓޯ އަށް ބަލާށެވެ. އެ ފެންނަނީ ޓައިޕްސީ ކޭބަލެކެވެ. މީގެ ކުރިން އެ ތަނުގައި އޮންނަނީ ލައިޓްނިން ކޭބަލެކެވެ. މި ފޮޓޯއިން ދޭހަވަނީ މި އަހަރުގެ ކޮންމެވެސް ހިސާބެއްގައި އައިފޯނުތަކުގައި ޓައިޕްސީ ކޭބަލް ބޭނުންކުރެވުން އެކަށީގެންވާ ކަމެވެ.\nއެޕަލް އިން މި އަހަރު އަދި ބޮޑު ހަފުލަ ނުބާއްވަ އެވެ. އާ އައިފޯނުތައް ތައާރުފުކުރުން އޮތީ އެވެ. ސެޕްޓެމްބަރު ލައިގަންނަންދެން އިންތިޒާރުކުރުން ނޫން ގޮތެއް ވަފާތެރިންނަށް ވެސް ނެތެވެ. މި އަހަރަށް ޚާއްސަ މޮޑެލްތައް އަދި އައިއޯއެސް 13 އާންމުކުރާ ތާރީޚަކަށް ވާނެ ކަމަށް ވެސް ބުނެވެނީ އަހަރުގެ ފަހުގެ ދުވަހެކެވެ.\nއައިފޯނުތަކުގެ ޗާޖިން ޕޯޓް ބަދަލުކުރުމަކީ އެޕަލް އަށް ދެން އެންމެ ރަނގަޅު ގޮތް ކަމަށް ފެނެ އެވެ. ސްމާޓްފޯން ސިނާއަތުގައި އެންމެން އެއް މިންގަނޑަކަށް ފެތެން އޮތް ގޮތް ކަމަށް ވާތީ ވެސް އެވެ. އެޕަލް އަކީ ތަަފާތު ކުންފުންޏަކަށް ވެފައި، ތިމަންނަމެންނަކީ ތަފާތު ބައެއްކަން ދެއްކުމަށްޓަކައި، ލައިޓްނިން ކޭބަލުގައި ހިފަހައްޓައިގެން ތިބުމުން ކުރާނެ އެއްވެސް ފައިދާއެއް ދެން ނެތެވެ.\nއައިފޯނުގެ ބައެއް މޮޑެލްތައް ޔޫއެސްބީ ޓައިޕްސީ އަށް ބަދަލުކުރި ނަމަވެސް، މި އަހަރު ނެރޭ ހުރިހާ މޮޑެލްތަކެއް ޓައިޕްސީ އަށް ބަދަލުކުރާނެ ކަމަކަށް ނުބެލެެ އެވެ.\nއައިފޯނުން ފޯން ކޯލް ރިކޯޑްކުރެވޭ ގޮތް ހަދަނީ\nއައިފޯން 12 ގައި 64ޖީބީ ނުހިމަނަން ވިސްނަނީ


Italy Ah Dhiriulhun Badhalkuran Beynuntha? 18 Rufiya Ah Ge Vikkanee - Vaguthu\nއިޓަލީއަށް ދިރިއުޅުން ބަދަލުކުރަން ބޭނުންތަ؟ 18 ރުފިޔާއަށް ގެ ވިއްކަނީ!\nޔޫރަޕްގެ އެންމެ ހިތްގައިމު އެއްގައުމު ކަމަށްވާ އިޓަލީއަށް ދިރިއުޅުން ބަދަލު ކޮށްލަން ބޭނުން ހެއްޔެވެ؟ އެއީ އުނދަގޫ ކަމެއް ނޫނެވެ. އިޓަލީގެ އަވަށްތަކުން އަގުހެޔޮކޮށް ގެތައް ވިއްކާ ޚަބަރަކީ އާޚަބަރެއް ނޫނެވެ. މިފަހަރު ވެސް މިއޮތީ އެފަދަ ޚަބަރެކެވެ.\nވެރިރަށް ރޯމްގެ ދެކުނުން އޮންނަ "މޮލިސް" ރީޖަންގެ ކަސްޓްރޯޕިގްނަނޯ ނަމަކަށް ކިޔާ އަވަށުން މިވަނީ އެންމެ ޔޫރޯއަކަށް ދިވެހި ރުފިޔާ އިން ބަލާނަމަ ގާތްގަނޑަކަށް -/18.5 ރުފިޔާއަށް އެއަވަށުގެ ގެތައް ވިއްކަން އިއުލާން ކޮށްފައެވެ. މިއަވަށުގައި ގެތައް ވިއްކުމަށް ހަމަޖެހިފައި ވަނީ ބިޑް ކޮށްގެންނެވެ. ކޮންމެ ހަފްތާއަކު އެއްގެ ވިއްކާ އުސޫލުން ބިޑަށް ވަނީ ހުޅުވާލާފައެވެ.\nއަގުގެ އިތުރުން ގޭގައި މީހުން ދިރިއުޅޭނެތޯ އާއި ނުވަތަ ގޭގައި އިތުރު މަސައްކަތެއް ކުރަން ބޭނުންތޯ ނުވަތަ ގެ ފިހާރައެއް ފަދަ ތަނަކަށް ބަދަލު ކުރަނީތޯ ސާފުކޮށް ބިޑް ކާމިޔާބު ކުރަން އިތުރު އެހީތައް ލިބޭނެ ގޮތްތައް ވެސް އެބައޮތެވެ. ކަސްޓްރޯޕިގްނަނޯ އިން ގެއެއް ގަންނަން ބޭނުންވާ ފަރާތްތަކުން މޮލިސްގެ މޭޔަރު ނިކޮލާ އަށް އީމެއިލް ކުރުމުން ގެއެއް ގަތުމާއި ގުޅޭ އިންތިޒާމްތައް ހަމަޖެހޭނެއެވެ. އޭނާގެ އީމެއިލް އެޑްރެހަކީ (nicola.scapillati[AT]me.com) އެވެ.\nކަސްޓްރޯޕިގްނަނޯ އިން ގަންނަ ގެއެއް މަރާމާތުކޮށް ގެއަށް ބަދަލުތަކެއް ގެންނަން ބޭނުންވާނަމަ އެބަދަލެއް ވެސް މޮލިސްގެ ސަރުކާރުން ގެނެސްދޭނެއެވެ. ނަމަވެސް އެކަމަށް ކުރަން ޖެހޭ ޚަރަދު ގެގަންނަ ފަރާތުން ދައްކަން ޖެހޭނެއެވެ.\nކާސަލްތަކާއި ތާރީޚީ އެތައް އިމާރާތްތަކަކުން ފުރިފައި އޮތް ކަސްޓްރޯޕިގްނަނޯ އަކީ ފަތުރުވެރިންގެ މެދުގައި ވެސް މަގުބޫލް އަވަށެކެވެ. އެހެންކަމުން އެއަވަށުގައި ލޯކަލް ޓްއަރިޒަމް ވެސް ކުރިއަށް ގެންދެވިދާނެ ކަމަށް މޭޔަރު ނިކޮލާ އުއްމީދު ކުރެއެވެ.\nއިޓަލީގެ ބޮޑުވަޒީރު އިސްތިއުފާ ދެއްވައިފި\nރޯމްގެ މަގުތަކުގައި މަރުވެފައި އެތައް ދޫންޏެއް\nނޮވެމްބަރު 30, 2020 09:29\nހެހެހެ،،، ކަމެއްވެގެން ދޯ އިޓަލީ މީހުންވެސް އިޓަލީގަ އުޅޭހިތް ނުވާނީ.... ދެން ކީއްކުރަން އެހެން ގައުމުތަކުގެ މީހުން ތިތާއުޅެން ހިތްޖެހޭނީ.....\nނޮވެމްބަރު 30, 2020 22:48\nކުރަފި ސިކުނޑީގެ އަހުލިވެރިންންނަކަށް ވާނުވާއެއް ނޭނގޭނެ.. ބަލަ އެއީ އެމީހުން އިޓަލީ ދޫކޮށް އެހެން ޤައުމުތަކަށް ދާތީ ވާގޮތެއް ނޫނޭ، އަވަށްތަކުން ސިޓީ ސެންޓަރތަކަށް ދިރިއުޅުން ބަދަލުކުރުން އެއީ އާންމުކަމެއް.. ރާއްޖޭގަވެސް އަތޮޅުތަށް ފަޅުކޮށް މާލެއަށް މީހުން ހިޖުރަކުރާގޮތަށް.. ޔޫރަފުގަ މިގޮތަށް ހުންނަގެތަށް ހުޅުވާލަނީ އެހެން ޤައުމުތަކުން ހިޖުރަކުރަން ބޭނުންވާ ޝަރުތު ހަމަވާ މީހުންނަށް ހާއްސަކޮށްގެން\nނޮވެމްބަރު 30, 2020 11:39\nޕިންކީސްއާ ރީނދުލޭމެން ފޮނުވަމާ ބަހީ ؟؟؟\nނޮވެމްބަރު 30, 2020 15:48\nތިޔަތަނަށް އިޒުރޭލު މީހުން އަޅާފަ ، ފަލަސްތީނުގެ ބިން ހުސްކޮށްބަލަ!


Hiley ehee ge gothugai 1.9 billion Rf mihaathanah libifaivey\nހިލޭ އެހީގެ ގޮތުގައި 1.9 ބިލިއަން ރުފިޔާ ލިބިފައިވޭ\nމިއަދު ބޭއްވި ރަސްމިއްޔާތުގައި ފޮރިން މިނިސްޓަރާއި ޑިފެންސް މިނިސްޓަރު ބައިވެރިވެވަޑައިގަންނަވަނީ - އަހުމަދު އަޔާދު | އަވަސް\nމި ސަރުކާރު ވެރިކަމަށް އައި ފަހުން ހިލޭ އެހީގެ ގޮތުގައި 1.9 ބިލިއަން ރުފިޔާ ދައުލަތަށް ލިބިފައިވާ ކަމަށް ރައީސް އިބްރާހިމް މުހައްމަދު ސޯލިހު މިއަދު ވިދާޅުވެއްޖެ އެވެ.\nރައީސް ސޯލިހު އެކަން ހާމަ ކުރެއްވީ އެމަނިކުފާނުގެ ވެރިކަމުގެ ފުރަތަމަ 100 ދުވަހުގެ ވައުދުތަކުގެ ކާމިޔާބީ ފާހަގަކުރަން މިއަދު ހެނދުނު ރައީސް އޮފީހުގައި ބޭއްވި ރަސްމިއްޔާތުގަ އެވެ. އެ ރަސްމިއްޔާތުގައި ރައީސް ވިދާޅުވީ މަގާމާ ހަވާލުވިފަހުން މިއަދާ ހަމައަށް ފަސް ބިލިއަން ރުފިޔާގެ އާމްދަނީއެއް ދައުލަތަށް ލިބިފައިވާ ކަމަށެވެ. އެއީ ފަތުރުވެރިކަން ކުރިއަރައި އިގްތިސޯދީ ފުދުންތެރިކަން އިތުރުވަމުންދާ ކަމުގެ ހެއްކެއް ކަމަށެވެ.\nރައީސް ވިދާޅުވީ ހިލޭ އެހީގެ ގޮތުގައި ލިބޭ އާމްދަނީ ވެސް އިތުރުވެފައިވަނީ ބޮޑު ތަނުން ކަމަށެވެ. މި ސަރުކާރު ފެށުނު ފަހުން ހިލޭ އެހީގެ ގޮތުގައި 1.9 ބިލިއަން ރުފިޔާ ދައުލަތަށް ލިބިފައިވާކަން އެމަނިކުފާނު ފާހަގަކުރެއްވި އެވެ. މީގެ އެތައް ގުނައެއްގެ ހިލޭ އެހީ ކުރިއަށް އޮތް ތަނުގައި ވެސް ހަމަޖެހިގެން ދާނެ ކަމަށް ރައީސް ސޯލިހު ވިދާޅުވި އެވެ.\nމިއަދު ބޭއްވި ރަސްމިއްޔާތުގައި ރައީސް ބައިވެރިވެވަޑައިގަންނަވަނީ - އަހުމަދު އަޔާދު | އަވަސް\nމި އަހަރުގެ މިހާތަނަށް ދައުލަތުން ބަޖެޓުން 3.9 ބިލިއަން ރުފިޔާ ވަނީ ހަރަދުކޮށްފަ އެވެ. އެއާއެކު ދައުލަތުން އަލަށް ފަށަން ހަމަޖެހިފައިވާ ގިނަ މަޝްރޫއުތަކެއް މިހާރު އިއުލާން ކުރެވިފައިވާ ކަމަށާއި ބައެއް މަޝްރޫއުތައް ފެށުމުގެ ތައްޔާރީތައްވަމުން އަންނަ ކަމަށް ރައީސް ވިދާޅުވި އެވެ.\nރައީސް ވިދާޅުވީ ވެރިކަމަށްވީ ކުޑަ ދުވަސްކޮޅުގެ ތެރޭގައި ރާއްޖޭގެ ރިޒާވަށް ވެސް ބަދަލުތަކެއް ގެނެވިފައިވާ ކަމަށެވެ. އެގޮތުން މިދިޔަ އަހަރުގެ އޮކްޓޯބަރު މަސް ނިމުނުއިރު ރާއްޖޭގެ ރަސްމީ ރިޒާވް ހުރީ 592 މިލިއަން ޑޮލަރުގަ ކަމަށާއި މިދިޔަ އަހަރު ނިމުނުއިރު ރަސްމީ ރިޒާވް 757 މިލިއަން ޑޮލަރަށް އިތުރުކުރެވިފައިވާ ކަމަށެވެ. އަދި މި މަހުގެ 20 ވަނަ ދުވަހާ ހަމައަށް ރިޒާވް ވަނީ 805 މިލިއަން ޑޮލަރަށް އިތުރު ކުރެވިފަކަން ރައީސް ފާހަގަކުރެއްވި އެވެ.\nޔޫސަބަލް ރިޒާވަށް ބަލާއިރު މިދިޔަ އޮކްޓޯބަރު މަސް ނިމުނުއިރު ހުރީ 171 މިލިއަން ޑޮލަރެވެ. މިހާރު ޔޫސަބަލް ރިޒާވަކީ 242 މިލިއަން ޑޮލަރު ކަމަށް ވެސް ރައީސް މިއަދު ވިދާޅުވި އެވެ. އެހެންކަމުން ޔޫސަބަލް ރިޒާވް ވެސް މި ސަރުކާރަށް އިތުރު ކުރެވިފައިވާކަން ރައީސް ފާހަގަކުރެއްވި އެވެ.\nޔޫއޭއީއިން ރާއްޖެއަށް 771 މިލިއަން ރުފިޔާގެ ހިލޭ އެހީ ދީފި


އަދާލަތު ޕާޓީ މިތިބީ އިބޫ އަދި ފައިސަލް އާއިއެކު -ވަފީރު – Adhaalath Party\nއަދާލަތު ޕާޓީ މިތިބީ އިބޫ އަދި ފައިސަލް އާއިއެކު -ވަފީރު\nގުޅިފައިވާ ޕާޓީތަކުން ރޭ ކުނޫޒުގައި ބޭއްވި ޖަލްސާގައި ވާހަކަފުޅު ދައްކަވަމުން އަދާލަތު ޕާޓީގެ ރަޖިސްޓްރާރ ގެ ނައިބު ހުސެން ވަފީރު ވިދާޅުވީ ރާއްޖޭގެ ހުރިހާ ރަށެއްގައިވެސް އަދާލަތު ޕާޓީގެ ސަޕޯޓު އޮތީ ކެނޑިޑޭޓު އިބްރާހިމް މުހައްމަދު ސޯލިހް (އިބޫ) އަދި ރަނިންމޭޓް ފައިސަލް ނަސީމް އަށް ކަމަށެވެ. އަދި ރައީސް ޔާމީނުގެ ރަނިންމޭޓާއި ބައްދަލުކުރައްވާނެ ވަގުތެއް ނެތް ކަމާއި އެމަނިކުފާނު ކުރިމަތިކުރަން އުޅުއްވާ ކޮންމެ ގޮންޖެހުމަކާ ސާބިތުކަމާއިއެކު ކުރިމަތިލާން އަދާލަތު ޕާޓީން ތިބީ ތައްޔާރަށްކަންވެސް ޔަގީން ކޮށްދެއްވިއެވެ.\nކޯލިޝަން ސަރުކާރެއް ދެމިއެއް ނޯންނާނޭ ބުނަނީ ރާއްޖޭގެ ސިޔާސީ މަސްރަޙުގެ ތަޖުރިބާ ނެތް ބޭފުޅުން ކަމަށްވިދާޅުވެ އަބްދު ﷲ ޔާމީނަށް ތާއިދު ކުރާ ފަރާތްތަކަށް ވަފީރު ވަރަށް ބޮޑަށް ފާޑުވިދާޅުވިއެވެ.\nޑރ ވަހީދުގެ ސަރުކާރުގެ ކާމިޔާބީގެ މިސާލު ދައްކާ، ރައީސް ޔާމީނުގެ ވެރިކަމުގައި ގާނޫނީ އިމުގެ ތެރެއިން ކަންތައް ނުކުރެވޭ ހަމަޔަށް ދިޔައީ ކޯލިޝަން ރޫޅާލައިގެން މަސައްކަތް ކުރަން އުޅުމުން ކަމަށްވެސް ވަފީރު ވިދާޅުވިއެވެ.\nއިރާދަކުރެއްވިއްޔާ މިފަހަރުގެ އިންތިހާބުން ނަތީޖާ ދައްކާނީ ރައީސް ޔާމީނު ބަލި ކުރާ މަންޒަރުކަމަށާއި، ވޯޓުން ވައްކަންކުރުމުގެ ފުރުސަތު ނުދީ، މިނިވަން އިންސާފުވެރި ވެރިކަމެއް ހޯދާނެކަމަށް ވަފީރު ވިދާޅުވިއެވެ. އިބޫގެ ވެރިކަމުގައި ތަރައްގީ ގެންނާނީ ޖަޒީރާ ރާއްޖެއެއް ގޮތުގައި ކަމާއި ވައުދު ފުއްދާ، ތެދުވެރި ވެރިކަމެއް ރާއްޖެއަށް ގެނެވޭނެ ކަމުގެ ޔަގީންކަންވެސް ވަފީރު ދެއްވިއެވެ.


air india ge schedule dhathuruthah hukuru dhuvahu raajje ah fashanee\nއެއަރ އިންޑިއާގެ ޝެޑިއުލް ދަތުރުތައް ހުކުރުދުވަހު ...\nކޮވިޑް- 19 – ރާއްޖެއިން އިތުރު ...\nއެއަރ އިންޑިއާގެ ޝެޑިއުލް ދަތުރުތައް އަންނަ ހުކުރުދުވަހު ރާއްޖެއަށް ފެށުމަށް ތައްޔާރުވެއްޖެއެވެ.\nމިއީ ކޯވިޑް19 އަށްފަހު އެ އެއަރލައިނުން ރާއްޖެއަށް ކުރަމުންދިޔަ ދަތުރުތައް ހުއްޓާލާފައި އޮތުމަށްފަހު އަލުން ދަތުރުތައް ފަށާ ފުރަތަމަ ފަހަރެވެ.\nއެއަރ އިންޑިއާގެ ރާއްޖޭގެ ޕެސެންޖަރ ސޭލްސް އެޖެންޓް ވިލާ ޓްރެވެލްސް އިން ބުނީ މިމަހުގެ 21 ވާ ހުކުރު ދުވަހުން ފެށިގެން އެއަރ އިންޑިއާގެ ޝެޑިއުލް ދަތުރުތައް ރާއްޖެއަށް ފަށާނެކަމަށެވެ. ޝެޑިއުލް ދަތުރުތައް ފެށުމާއިއެކު ހަފްތާއަކު2ދަތުރު މާލެއިން ޓްރިވެންޑްރަމްއަށް ކުރާނެއެވެ. އަދި މާލެއިން ދިއްލީއަށް ދާން ބޭނުންވާ ފަރާތްތަކަށްވެސް މި ފްލައިޓް މެދުވެރިކޮށް ދެވޭނެކަމަށް ވިލާ ޓްރެވެލްސްއިން ބުނެއެވެ.\nއެއަރ އިންޑިއާއިން ރާއްޖެއަށް ދަތުރުކުރުމަށް ހަމަޖެހިފައިވަނީ ކޮންމެ ހަފްތާއެއްގެ އަންގާރަދުވަހު އަދި ހުކުރު ދުވަހުއެވެ.\nވިލާ ޓްރެވެލްސްއިން އަންނަނީ އެއަރ އިންޑިއާގެ ޓިކެޓް ވިއްކުމުގެ އިތުރުން އެ އެއަރލައިންގެ އެއަރޕޯޓް ހޭންޑްލިންގ މަސައްކަތްތައްވެސް ކުރަމުންނެވެ. ކޯވިޑް19ގެ ކުރިން އެއަރ އިންޑިއާއިން އައީ ޓްރިވެންޑްރަމްއިން ރާއްޖެއަށް ހަފްތާއަކު7ފްލައިޓް އަދި ބެންގަލޫރުން ރާއްޖެއަށް ހަފްތާއަކު6ފްލައިޓް ބާއްވަމުންނެވެ.


SunOnline: Gaumee anhen team ah Serbia ge coach eh\nއަހްމަދު އިޒްމީމް 20 Jan 2022, 08:47\nއެފްއޭއެމްގެ ރައީސް ބައްސާމް ގައުމީ އަންހެން ޓީމަށް ހަމަޖެއްސި ކޯޗް ބާބާ އާއި އެކު-- ފޮޓޯ/ އެފްއޭއެމް\nސާބިއާގެ ތަޖުރިބާކާރެއް ކަމަށްވާ ޑޭވޯ ބާބާ ގައުމީ އަންހެން ފުޓްބޯޅަ ޓީމުގެ ކޯޗަކަށް ހަމަޖައްސައިފިއެވެ.\nއެފްއޭއެމްގެ ރައީސް ބައްސާމް އަދީލް ޖަލީލް އިއްޔެ ކުރި ޓުވީޓެއްގައި ވަނީ ގައުމީ އަންހެން ޓީމުގެ ކޯޗެއްކަމަށް ބާބާ ހަމަޖައްސައިފައިވާކަމަށް އިއުލާންކޮށްފައެވެ.\nބާބާ އަންހެން ޓީމުގެ ކޯޗުކަމަށް ހަވާލުކުރީ އެއް އަހަރު ދުވަހުގެ ކޮންޓްރެކްޓެއްގައެވެ.\nބާބާ އަކީ އޭޝިއާގެ ގިނަ ގައުމުތަކެއްގައި މަސައްކަތްކޮށްފައިވާ އެޝިއާގެ ފުޓުބޯޅައިގެ ތަޖުރިބާ ލިބިފައިވާ މީހެކެވެ. ބާބާ ވަނީ މީގެ ކުރިން މޮންގޯލިއާގެ އެސިސްޓެންޓް ކޯޗުކަން ވެސް ކޮށްފައެވެ. މީގެ އިތުރުން އޭނާ ވަނީ ބަންގްލަދޭޝް ގައުމީ ޓީމުގެ އެސިސްޓްންޓް ކޯޗެއްގެ ގޮތުގައި މަސައްކަތް ކޮށްފައެވެ.\nމިއަދު އަންހެން ގައުމީ ޓީމާއި ގުޅުނު ބިދޭސީ ކޯޗަކީ ގައުމީ އަންހެން ޓީމަށް އިރުޝަދުދިނުމަށް ގެނައި ދެވަނަ ކޯޗެވެ. މީގެ ކުރިން ވަނީ ޖަޕާން އަންހެން ކޯޗެއް ވެސް ގައުމީ ޓީމަށް ގެނެސްފައެވެ. މި ކޯޗު ގެނައީ ޖާޕާންގެ އެހީތެރިކަމާއެކުގައެވެ.\nރާޢްޖޭގެ އަންހެން ފުޓުބޯޅަ ޓީމު އެންމެ ފަހުން ކުޅުނު މުބާރާތް ކަމުގައިވާ އޭޝިއަން ކަޕްގެ ކޮލިފައިންނަށް ރާއްޖޭގެ ޓީމް ތައްޔާރު ކުރުވައި ޓީމަށް އިރުޝާދުދިނުމަށް ވަގުތީ ކޯޗެއްގެ ގޮތުން މަސައްކަތް ކުރެއްވީ އެފްއޭއެމްގެ ޓެކްނިކަލް ޑައިރެކްޓާ އަހްމަދު ޝަރީފް (ޑުންގާ) އެވެ.